
IL 2004 AL RISPUINT 

al 6717 dal Circul Julian 

al 2757 de fondazion di Rome 

al 5764 dai Ebreos 

al 1425 (par nò, 1382) dai Maometans 
al 2185 de fondazion di Aquilee 

al 927 dal Stàt patriarcjal furlan 

al 58 de Republiche taliane 


FIESTIS VARIABILIS 

la Cinise (25 di fevrár) 
Pasche (1] di avril) 

la Sense (23 di mai) 

lis Pentecostis (30 di mai) 

il Corpus Domini (13 di jugn) 


FIESTIS DI PRECET 

dutis lis domeniis 

il prin dal an 

la Pifanie (6 di zenár) 

la Madone di avost (15 di avost) 

Fieste dai Sants (1 di novembar) 

la Madone di dicembar (8 di dicembar) 
Nadál (25 di dicembar) 


FIESTIS NAZIONALS 
la Liberazion (25 di avril) 
la Fieste dal Lavór (1 di mai) 

Jentrade 


Ovidio Colús 


| Strolic si rignove; al jere za di timp che e jere 
b asas: für di plui bandis la domande di ri- 
puartà tal agàr de origjine cheste preseade publi- 
cazion, ven a stái di colegale in diret cul calenda- 
ri dal Friül, cul so ritmi e lis sos fiestis, cui siei 
sants e lis sos scjadencis. Cussi cun chest an si e 
cirüt di tornà a cjaminà parmis il vieri troi de tra- 
dizion cultural dal méstriyprinse plui nomenát al- 
manac, poiant ogni an il cors dal Strolic sutun ar- 
goment in particolar; | 
Chest an il Strolic-al vara par argoment di fonde il 
flums e cussi mes dopo més al fevelara dai nestris 
flums e dai nestris turinèj, par un antic debit di 
storie e pe juste ricognossince che noaltris furlans 
o vin di dà a chescj ents naturài che oltri a dà une 
biele olme ae nestre tiere e a siguránus l'element 
naturál fonde de vite, ven a stái l'aghe, nus an dàt 
ancje tantcj altris beneficis. 
Cussi ogni mes si cjatarà scrit il cors di un flum e 
une schede di culture riferide ae aghe; il dut curát 
di Mario Martinis, storic e scritór furlan e colabo- 
radór de Filologjiche di passe vincj agns, che cun 

particolàr competence e maraveát afiet nus puarte 
intal inmagàt mont des aghis e dai flums furlans. 
In tal maniere il Strilic pal 2004 al crót di vé fat un 
biel at par ducj chei che a amin la nature e lis 
aghis, cu la sperance che soredut i plui zovins a 
cjapin cussience dal nestri patrimoni idraulic e de 
grande impuartance che chest al à vüt e al podarà 
vé inte storie e inte societát furlane. 

Cul afiet di simpri us salude il Strolic dal Friúl. 

Preambul 


Mario Martinis 


La civiltat dai flums. I flums che a olmin la muse dal 
friül, a an caraterizàt ancje la storie de nestre picu- 
le patrie. 


O gni om al puarte un flum tal cúr. Se tantis per- 
sonis a amin la mont o la marine e tantis al- 
tris a provin insoference par l'un o par ché altre, 
nissun al prive i flums de proprie gjeografie senti- 
mental, dal propri amont di afiets. Di sigür si po 
vivi cence montagne e cence mar, ma no cence 
flum; lu dimostre la storie des grandis civiltáts 
cressudis parmis i Cors des aghis. Di fat cul là dal 
timp l'om al à logàt i lucs de só vite e de só ati- 
vitát dulà che e jere l'aghe, fasentint la vore privi- 
legjade dal so progres. In chest rapuart di vite cu 
l'aghe si son misuráts tal timp i grancj scjalins de 
vite de umanitát, chés che no in struc o clamin “ci- 
viltats”. 

Il flum no dome al sigure l'olme dal paesac e al 
garantis la diviersitàt gjeografiche e morfologjiche 
dant une muse che e reste simpri impressionade 
inte nestre anime, ma al furnis aes ints logadis di- 

lunc rivis e dulintórs cetantis risorsis naturáls pal 
svilup des lór condizions di vite. Propit par chest, 
ognidun al à a cjár un flum par dut chel che al à 
dat a lui, ae só famee, ai siei vons e a dut il teri- 
tori. Aghe, pes, savalon, farce idrauliche par movi 
lis ruedis di mulins, fariis e altris lavoratoris ar- 
tigjans e dopo la farce elettriche pai ús civii e in- 
dustriài, aghe pe irigazion des planis sutis, pal tra- 
spuart dai lens e ancje pe navigazion a an judát a 
vivi i furlans, che par antic a àn vivüt sutune tiere 
ruspiose, ma traviersade di tancj e tancj flums, tu- 
rincj, riui, rois e canai che le àn rindude gjentil e 
vivibile. 

Luc di insediament dal om primitif, tiermin di con- 
finazion des diviersis -centuriazions romanis di 
chenti e cunfin natural di ogni etnie e civilisazion, 
ogni flum al fo sfrutàt sot i patriarcjis di Aquilee 
par gjavà rois e canái, par fà insedà mulins e la- 
voratoris, al fo miec di traspuart dai lens de mont 
soredut intal domini dr: Vigensie, linie di difese in- 
te prime vuere mondiál e gjave di glerie e savalon 
pe ricostruzion dopo de seconde vuere mondiál e 
dopo dal taramot. Cussi a traviers la storie l'om e 
il flum a àn cjaminát insieme, a àn vivüt in stren- 
te “simbiosi”, a son diventáts i protagoniscj de vi- 
te e dal svilup dal teritori. 

In tal maniere duc) a san che, oltri ae cugnussude 
impuartance che l'aghe e à intal disen di un teri- 
tori, ven a stái inte definizion dai siei aspiets gjeo- 

morfologjics e ambientái, je e à simpri vút ancje 
une funzion fondamentál ites relazions cu l'om, 
val a di intes conessions cu la só storie e la só ati- 
vitàt. No dome. L'aghe cul passá dai secui no do- 
me e je diventade element di fonde de storie e pe- 
drát de ativitàt economiche dal om, ma e je vi- 
gnude a rapresentà ancje un dai senaris tipics de 
só stesse espression culturál. Di fat i flums, i tu- 
rincj, lis palúts e lis risultivis a son diventáts lucs 
privilegjàts pe contemplazion, pe leteradure, pe 
piture, pe fotografie. Ma chescj a formin ancje un 
"univiers antropologjic" pai lór motifs etnografics, 
tant che il sugjestif palcsenic des tieris traviersadis 
di flums o bagnadis di altris aghis al e diventát un 
dai “topoi” plui ricercjâts e-esclusifs de narative 
popolár e de nestre culture rurál. 

L'aghe, par fuarce di cjossis, e je simpri stade com- 
pagne di vite dal om. Dulà che e jere scjarse e à 
nudrit fantasie e svilupát inteligjence par cjapále e 
conservále (vaschis de Sirie, canalizazions dal 
Egjit, acquedots di Rome, ecc.), mentri dulà che 
invecit e jere bondante al massim e je stade te- 
mude (pes disgraciis e i disastris puartáts cun ple- 
nis e aluvions) o impresonade cun dighis par 
sfrutále come risorse di irigazion e di energjie. L'a- 
ghe e à simpri maraveát l'om e simpri e je stade il 
so jutori e il so inmagament. 

Vue, però, ancje tes tieris sioris di monts, di néf e 
di ploie, come che al e ancje il Friül, l'aghe e je 

deventade une vore scjarse, o parce che l'om le à 
sfrutate oltri ogni limit, o parce che le à incuina- 
de, o parce che al à deturpát l'ambient in gjeneral, 
sconvolzint i siei ritmis e cussi ancje il maraveós 
cicli de aghe. Vué l'aghe e je une risorse simpri 
plui scjarse e di chest brut stát al sofris l'ambient, 
i nemai e ancje l'om, ancje se, come al solit, chel 
plui siór al po permetisi il lusso di pajále sietmil 
voltis di plui sot forme di aghe (pseudi) mineral in 
butilie, o di gjoldi di altris alternativis privilegjadis. 
Di front ae scjarsitàt di aghe, cjosse che e sara il 
probleme plui dramatic des prossimis desenis di 
agns, al e preocupant notá sei il disinteres de int, 
sei l'incompetence dai politics che no si curin par 
nuie dal pesant argoment sociál e ambiental. L'a- 
vilent e desolát panorame dal Tiliment e di altris 
flums furlans ducj in secje al vares di bastá a rin- 
di duc) cuancj plui cossients ea vè plui afiet pe 
aghe. I pescjadors, invecit, si stan inacuarzint che 
i pes a muerin e che a si "ndi cjatin simpri mancul, 
che lis pocjis aghis restadis a son chés che a corin 
aromai impresonadis in canái di ciment e che i tu- 
rincj a àn pierdút la lor capacitát di autodepura- 
zion. I alpiniscj a viodin che i elaciárs si son cua- 
si dal dut ritiráts e che invecit di sei blancs a son 
gris e neris, sporcjats de coltre dal incuinament. 1 
ambientaliscj e 1 studiós cun marum a notin che lis 
faldis de aghe a continuin a sbassasi, che lis tro- 
pis dighis a stan copant i cors naturài des aghis, 

che la flore e la faune fluviàl si sta semplificant e 
che tantis speciis di vite vegjetál e animál a son za 
disparidis e che i stes jets dai flums a son diventáts 
discjariis di scovacis e di ogni sorte di porcarie. Lis 
fuarcis ambientalistichis za di agns si dan da fà 
cun iniziativis che a son pardabon di laudà come 
il lassá la cuantitàt minime di aghe tai turincj parce 
che la lór vite e puedi continuá, come la valoriza- 
zion sientifiche des zonis umidis, come la realiza- 
zion dai parcs di flum e dai ambits di paesacs di 
aghe tuteláts, come il studi de storie de nestre ci- 
viltàt peade ae aghe, come l'ús compatibil e 
“uman” des grandis risorsis. 

O savin indalore che simpri il cors de storie di un 
teritori al è segnàt de:presince. de aghe e che che- 
ste constatazion e vàl plui che mai pal Friül, regjon 
des tantis aghis che simpri.a àn garantit al om in- 
sedát chenti di viví e svilupási. Ma purtrop si viót 
che vué ancje la nestre societàt e úl là indenant cul 
trascurá flums e turincj; tul dispreseá risultivis e 
palúts, cul degradá riui e-canái. Se si continuara su 
cheste maludide strade nol podarà sei avigni, 
nancje pal Friül. Ancje il resint progjet di impre- 
soná il Tiliment pe pore des sos plenis (par chest 
a esistin altris soluzions) al rapresente un pericul, 
in cuant Pultin flum libar des Alps e de Europe 
(che vué al ven studiát di esperts di ogni part di 
mont come Pultin vér flum di montagne) al vi- 
gnares privát de só energjie e mutilát de só anime. 

NÓ o sperin che magari partint di ca di noaltris si 
puedi gambiá strade e che si puedi torná al antic 
rapuart cu l'aghe fondát plui sul rispiet e su la ma- 
ravee che su la indiscriminade apriopriazion e su 
la stupide distruzion des risorsis. Par chest si au- 
gurin che ducj i furlans si sintin impegnáts a salvá 
lis lór aghis e propit par chest ancje il Strolic dal 
2004 al à vulút fà la so part. 

L artist ciovanin 
Centazzo 


Francesca Agostinelli 


La personalitát artistiche di Gjovanin Centazzo e 
je nassude in Friül e in Friül e je ma gjavant 
für dal paesac la sostance, il nutriment istes de 
ispirazion pitoriche. Un paesac che Centazzo si e 
tirát dongje cun riflession largje, te cussience de 
puartade cultural a-cbest satintindude, 
sustignude di vós altis che dal paesac si son fatis 
cjantoriis e interpretis. Un paesac che tal timp 
istes al à traviarsát une só strade, rivant a di un 
timp di trasformazions globáls che a nd an 
stabilit gambiaments fants; des voltis trements. 
Ma al e sogjet che Centazzo al ame di plante für, 
ch'al cir tai sioi cjantons incontaminäts e al 
ripuarte su la tele cun passion, cun fuarce, cul 
ardi e la dolcece di cui ch'al fâs dai lúcs cjàrs i 
lücs de proprie anime e de proprie int. 

Ma no dome, stant cbe chest artist il paesac 
furlan lu à fat cognossi e preseá tal so significát 
plui font traviars de só art, cognossude e preseade 
ben plui in là dai ambits teritoriái. Cussi a Rome, 

Bologne, Milan; cussi a Parigi, in Ongjarie, 
Austrie, lis oparis di Centazzo e àn otignút 
premis e ricognossiments. confermant la só 
pussibilitát inovative no dome di un mit di viodi 
esecutif, ma di pinsir, intun gjenar storic che par 
secui l'art venite si e nudride. 

Di conseguence, duncje, l'atenzion de 
Filologjiche viars cheste piture che si concentre su 
vidudis che a tradusin | amôr pal Friül e che il 
Friùl lu fasin COgNOSSI in tes sòs bielecis e tes sòs 
pussibilitáts culturai. E pal Strolic, l'artist si è 
Jidât al POgnisi fluviál dal Paesaç, par proferi 
une interpretazion dai flums dal Friàl in stât — 
traviars i mudaments stabilîts dal volgi des 
tagjons — di compagnáat letór.tal an che o lin a 
sfueá. E cussi di gnúf, graziis a cheste specifiche 
ocasion, o podin assisti a la creazion lusorose, di 
"n cromatisin fuart, imbombade dai blus, dai 
verts, dai zái che cun composizions gaiardis e 
ven für dal pinel dal mestri. Cuntun fà che al 
cognos la sapience antighe dal pitór. il voli atent 
e fedél dal furlan. il spirt dal artist che in 
maniere magistrál e scuasi par magjie al sa 
esprimi il sens culturál di un intere comunitàt. 


* Gjovanin Centazzo al e nassut a Mania dal '42. 
Al vif e al làvore 4 Cordenons (PN) 














LIVENZE e je peraule 
indoeuropeane, 
probabilmentri veneticbe, 
e úl di “aghe calme”, 
“cidine”. Descritif, duncje. 
Il non si e formát prime 
che a rivassin i Romans. 


CORNELIO CESARE DESINAN 








ZENAR 


1 J Prin dal An 

2 V S. Basili il Grant 

3 S S. Gjenoefe V rajine 

4 D S.ERMIS MARTAR 

5 L S. Melie Martare 

6 M Pifanie di Nestri Signór 

7 M S. Luzian © 
8 J S Severin Vescul 

9 V S. Julian Ospedalir 

10 S ` S, Aldo Rimit 

11 D S. PAULIN DI AQUILEE 

12 L S. Modest Martar 

13 M S. Ilari Vescul 

14 M B. Duri di Pordenon 

15 J S. Maur Abát E 
l6 V S. Marcel I Pape 

17 S S. Antoni dal Desert 

18 D S. PRISCHE MARTARE 

19 L S. Mario Martar 

20 M Ss. Bastian e Fabian Martars 

21 M S. Gnés Vergjine = 
22 ] 5. Vincenc Diacun 

25 V S. Merenziane Vergjine 

24 S S. Francesc di Sales Vescul 

25 D CONVERSION DI S. PAULI 

26 L Ss. Tito e Timoteu Martars 

27 M S. Anzule Merici Muinie 

28 M S. Tomás di Aquin Predi 

29 jJ S. Costant Vescul 3 
30 V S. Martine Vergjine 

31 S `S. Zuan Bosc Predi 

Livence 


Mario Martinis 


al amont de regjon furlane o cjatin la Livence 

(Liquentia, Livenza), flum di pocje pendence 
che al va jü cidin, lent e a magne in senaris straor- 
denaris fintal puart adriatic di Sante Margarite. La 
Livence, tierc flum dal Friül par lungjece (115 Km) 
e ampiece di concje (cjadin idrografic), e nas vicin 
Pulcini di dós bondantis bocjis cjarsichis, clamadis 
la Santissime e il Gorgat; tai-pits dal mont Cjavàl 
(40 m.s.l.m), che a \puattin’ ae lûs de plane lis 
aghis cjapadis in cuote dai inglutidórs dal Cansei. 
La Livence, che no à une proprie concje montane 
di superficie, in cuant. dopo des risultivis e diven- 
te un flum di plane, e cor intun iet cuasi simpri 
impermeabil (intal Venit), cuntune puartade me- 
die di cirche 50 mc al secont e cuntune tempera- 
ture costante. Dopo la palút Loncon, dula che si 
da dongje l'aghe des dós risultivis che la formin, 
la Livence e bagne Sacil, Franceni, Brugnere e 
Puartbuffole par inviási a tramontane de lagune di 
Caorle, in provincie di Vignesie. I afluents di sini- 
stre a son la Midune, il Flum e il Sile, nudrits di ri- 
sultivis di aluvion e altris cors plui picui di avual 

provenience, supáts diretamentri de Livence. In ri- 
ve gjestre e cjape lis aghis di altris afluents come 
il Meschio e il Montican che a provegnin dal Ve- 
nit. La Livence e à une grande impuartance stori- 
che, in cuant il so cors al segne di simpri il cunfin 
natural e ideal tra il Friül e la marcje trevisane e e 
a une altretante impuartance comerciál parce che 
e jere navigabil fintremai a Sacil e ancje su la Mi- 
dune e sul Noncel e cussi fin de antighitát median: 
di jé al jere pussibil rivá dal mar fintremai a Por- 
tus Naonis, la Pordenon di vue. 

Beno 


Fignon 

Sudóu fréit 


Parlade di Montereal Valceline (Pn) 





L'ole alt del ciampanile 

al me vet da lontan 

e al taco cu’ li ciampanis 
par cbe na me pierde 


pói zi cui Ge seras 

e bando par bando dus i odóus 
i fan al coridóu del mar Ros 

al fresciit.dé la dombreno 
ringrassiant li" sbovutis 


ài in man dutis li^ Ciartis de identità 
ma jó rive da forest. 

varde, controle ¿bel ch'al e restà 

e chel ch'al e stola 


al madrás al à cambia piél 
salvaris li mons spinóus i pras 
suto l'ago mato l'ario 

semont stas-tu? cuan' te fermis-tu?' 
chel ch'al é restà lu ài za in sita 


desmonte, rit 
al sudou fréit 
alèduto colpo mét. 

Cence titul 


Gigi Mestroni 


Un cjoc, ben imberlát, 

al jentre in ostarie, al comande un tai 
L'ustir, che nol à propit ché di dá: 

‘O soi daür ch'o siari, mi displás” 

li cjoc lu cjale, al prove a protestá; 

po si rassegne e al met il cûr in pas. 

Al torne dopo un póc e al clame un neri. 
“Bonomp, us ài za dit ch' o stoi siarant. 
A cjase, cb' al e tart; vait a durmi!” 

Al rugne ancjemo chel, prin di jessi. 

No passin doi minúts e vè ch" al torne. 
"Ma dlore o sés ca me un ucel di gorne! 
Finit! Siarát! Rivaiso, mo, a capile?" 

Si volte alore l'omp viars di une siore: 
‘Ce ano, usgnòl, ch'a siàrin ducj adore?!” 





21 ZENAR 


Pinsirs tal mont 
vué 


Armando Miorini 


Il metro di Pitac 

Pitac al jere un dai metros che, di picui, o vevin 
par misurá 

l'abilitàt di cualchidun che, si viodeve a colp, 

nol jere masse espert tal lavór che al faseve. 

Di fat cuant che si cjalave un che nol veve ni art 
ni part, o disevin: 

“Al à l'ingegn di Pitac ch al cjapave lis moscjis cul 
cul”. 

Vué, leint une notizie sul gjornàl o ven a savé che 
Pitacco 

al jere un dai siet savis de ahitghe Grecie. 

Si conferme che la saviétât e rive di lontan! 


A Spilinberc 

Daür de farmacie de dotoresse Udine e an in- 
plantát, in biele mostre, 

une statue di mosaic un póc enigmatiche parce 
che no si capis ben ce che e vil significà. 

Jo e la femine o passin li dongje almancul une vol- 
te in di e, di une definizion a che altre, 

O sin riváts ae conclusion che si trate di: 

. un pes une vore inrabiât. 
Dopo cualchi timp a vignin a savé che si trate de 
rapresentazion di: 

. un minotaur. 
Al e propit vér che ancje i mostros a jerin plui biei 
inte imagjinazion! 


Dilunc la roe 


Mario Martinis 


x T 


Dilunc la roe a nadin ramaçs di vencjárs e noglárs 
La lûs si riflet tes verdis plantis su l'agbe 

I murs di clap dal vecjo mulin e la ruede a palis 
Bandonâts a smamissin al lá Ju dal soreli 

O ricuardi ducj nó fruts dal borc 

A zuiá insieme in cheste tenare ore 

Cumo grancj sparnicáts tal mont bordelát. 

Tiere 
sbusade 


Guido Sut 


T: pais di Fondare a jere a stà int che no vole- 
ve saventi di vivi su la tiere. I siei abitants a vi- 
vevin tes fondaris, ven a stai tes busatis: li a vevin 
fòt su cjasis e citàts ch'a semeavin a lis tanis dai 
farcs. No che a volessin stá tal scür, ansit dutis lis 
lòr ativitats lis fasevin ta la lás dal soreli. 

Mediant che intai agns novante dal secul passát i 
Fondarés a vivevin-un-moment di fuarte cressite 
economiche e mediant che: cuant che si à biei 
grumuts di bécs sijè. ancje tante creativitàt a an 
pensât ben di doprà lis busatis "no dome pes cja- 
sis, o palacs ma ancCje.par altris motifs. Si son dáts 
da fà cun tante volontàt che no ur mancjave mai 
e a àn sistemadis lis busis une vore ben (minibu- 
sis par i zücs dai fruts, iperbusis par i cjamps di 
golf, bisbusis o busis doplis par ducj i basavons e 
lis basavis: une par i ultins agns e ché altre par 
ché altre vite, strabusis par lis pistis dai motoci- 
cletis, busutis par il züc di balutis, busatis platadis 
par gjoldisi in sante pàs i pecjáts pelós...), dantiur 
i nons plui stramps: amorbuse, lifebuse, bisibuse- 
base e buse di... 

A son stadis parfin gambiadis lis tradizions dal 
mont vieri in tai chei agns di progres e di felicitat: 
impen di fà la Fieste del Perdon o la Sagre di Pla- 
ce, a àn fat la sagre “de buse" te vierte e la fieste 
de glerie te sierade. In timp des sagris a àn fat 
ancje il mercját des busis e chel ch'al veve plui 
bécs lis comprave. Tu ás viodút a flori gnúfs di- 
vertiments: rivis par fà cori, tes garis, plui svelts i 
cais, grumbulis par corsis in biciclete, pistis par 
trenins eletronics, cjamps di balon di rive jú, sueis 
par trutis, temui, tencjis e barps e pes zài. 

Come ch'al sucét simpri tai mercjáts, si son viodu- 
dis lis solitis ghignis ator che a àn comprát busa- 
tis e busis a dopli font. Alè vignüt un des tieris 
dal Nord (cualchidun' aka zuràt di vèlu viodút cu 
lis mostacjis, tanche un signestri om todesc famós 
tai agns trente e cuarante) ene al à comprât une 
buse für man. " 

Cul passà dal timp si.è bide di baracs, cisis, 
urtiis e jerbatis. Cualchidun al veve mormorát ch'e 
veve di funzioná tanche sepulture par ebreus, Diu 
nus vuardi e liberi. Altris, plui fantasiós, a àn dit, 
ancjemò piés, ch'e jere la buse dal diaul o des 
striis e dal'Orcul. 

La vago, 
von 


Guido Candido di Nárt 


Furlan-Cjargnel-Riguladot 


D a agn, conche la só vacjo e stevo par fà, von 
al tacavo a stá su amáncul cuindis dis prin. 
— Miéi adoro cu masso tart — al usàvo a di. 

- Però a mi tocjo simpi a mi chesto sopo — a si la- 
mentavo. 

Denti denti, inveco, al ero content: al vevo *dirit", 
cu la scüso di disinfetàsi dal ont dal cjùot, di 
lungjos clucados dí sgnapo. . 

Al ordenavo ae só feméeno;, at. 

— Va dareo tal Cral a toli uno butilio di ché buino. 
Dì ch'i la paiarài conche i vendarài lu vigjel. 
Cussi, sul tart, dopo vio-tignüt su la filo cu las sòs 
storiutos di póro, a si tiravo tal cjüot, a doi pàs da 
cjaso, dingjo la so prezióso Bruno. 

Al ero ben organizát: la sgnàpo, uno crosto di for- 
madi carolát, uno scjatolo di “Trinciato forte” e lu 
cài cul scuvierti forát. 

— Cussi — al contavo — i pós pipá in santo pás, 
cenco póro dal fóc. — Ma... 

De trombo, al tiravo fór cetancj bracs di fen ch'al 
slargjavo sul salis e a si ponèvo soro beat. 

Duncjo, cun tun got, uno roseàdo, uno caiado, 
uno cjalàdo ae naturo sglonfo de bestio e un pi- 
sulut di tant in tant, al passavo vio la not cu la só 
vacjo che spes e volantér ei butulàvo par vio lu lec 
di sál gres, 

Biel a buinoro, conche la só fèmeno e vignivo a 
regi, lui a si 'n' levo a durmi saludàntlo: 

- Bon di Tunino, achi nissuno novo, — E lio ri- 
ducant: 

— Buino not Vigj. — 

Pe veretàt la bravo e buino cristiano ero un ticut 
secjado di ché solfo. 

- Al vól pin bon ae vacjo cu a mi e pin bon al 
vigjel devór a nassi, cu al nesti frut! — e levo brun- 
dulant pes corts. jen t4 

Dopo cetantos vèglòs, uno nòt lu nesti von a si 
sintivo pitòst strac e niervüos e cussì a si tacà ae 
butilio (la segondo), fin ch'a la*svuedà dal dut. 
Nencjo a dilu, ch'a si indurmidi vio como un tac. 
Sul cricà dal di, a lu sveà-a selop uno lengon rü- 
spio e bavóso ch'ei lecavo la müso pelóso. 

A si tratavo dal vigjelut nassüt da un par di oros 
ch'al balinavo pal cjuot e ch'a lu vevo cjapàt, tal- 
motu, par... so pari! 

Von, si pò capilu, al restà, a di püoc, mål. Ma con- 
che rivà la só fèmeno, al fasse finto di nùio e a la 
saludà ridint: — Cjalo mo Tunino ce sorto di vigjel 
che à fat la nesto Bruno. Par furtuno ch'i eri achi 
a udalo... 








Tiere 


Loreta Zuccolo 


Tiere dal pradut, 
dal farcut, 
dal vierut, 
Tiere dal boscut, 
dal falcut, 
dal lagut, 
Tiere dal claput, 
dal roiucut, 
dal rivalut, 
Tiere cueliur ben a ducj, 
ma vuarditi dal omenut 
cbe cul so cjavut 
al vill melile pardut. 
Lui al vůl comprà dut 
ma tu. TIERE, no tu vuelis 
nissun paronut. 

Sot el glemine 


Renzo Driussi 


'O scolti suspirs 
ta l'unviár ch' al fòs cricá 
i morárs dal bósc. 
Les pontis imbramidis, 
ninadis dal vint, 
plòvin 
Jruzzons di néf 
su le me vóe di un fuc piát. 


Te scune, fra Guarriàn e Cjampon 
sgrisut di pas + p» 
e stricèis di siums 
che svèin le ere dal timp. 
4 AN | 
Torne Belen A) à 
a scjaldámi el dar 
e ae so flame ‘o gjolt 
savór di secui lás 
e speranzis di doman. 

Campions 
urlans 


Roberto Meroi 


| gn dai plui bulos tra i saltadôrs in alt furlans, 

# Enzo Del Forno, al nasse a Colorét di Montal- 
ban, in provincie di Udin, ai 24 di zenàr dal 1950. 
L'atlete de Libertas Udin al passa di un salt di 1 
metri e 48 dal 1966 ai 2.22 dal 1975. 
Bielzà a vinc agns, al fase un svol di 2.11, compa- 
gn a chel dal primát talian juniores. Tal 1971 al le 
in nazionál A (15 lis-presincis-totàls in cuatri agns) 
e al vince la medae d'aur ai mondiai militàrs in 
Finlandie. Lan di là: al rivà. secont ai campionáts 
talians e al lé ai Zücs Olimpics di Munic di Bavie- 
re. Tal 1974 Del Fornofal le a fà i campionáts eu- 
ropeans di Rome. Al salt ancje ai europeans in- 
door di Rotterdam (1973) e Goteborg (1974), e al 
fase dós Copis Europe: a Oslo (1973) e a Nice 
(1975). Tai Zücs dal Mediterani di Algeri dal 1975 
al rivà secont. Dós lis Universiadis: un aur a Rome 
tal 1975 e un bronc a Moscje tal 1973. 

Del Forno al vince tre titui di file di campion d'I- 
talie dal salt in alt: tal 1973 a Rome cun 2.14, tal 
1974 simpri a Rome cun 2.17 e a Firenze tal 1975 
cun 2.20. Par Enzo doi titui tricolórs ancje al siarát: 

tal 1973 (2.13) e tal 1974 (2.20) simpri a Genue. 

Del Forno al stabili il record talian al viart tre vol- 
tis (a Milan tal 1973 cun 2.19. a Siene tal 1975 cun 
2.21 e, tal stes an, a Siracuse cun 2.22) e dós vol- 
tis chel indoor (tal 1974: a Genue cun 2.20 e cun 
2.21 a Udin). Un brut incident di gare tal avril dal 
1976 lu oblea a molá l'atletiche lizere a buinore, 





TIMÁF al è non antigòn, 
forsit di prime dai Celts, 
come Timàu. Al voleve di 
“poce, palát". I paláts a 
son ancjimo tal trat bas. 
CORNELIO CESARE DESINAN 

1 
2 
3 
4 
5 
6 
7 
8 
9 
10 
11 


perizie te <= zzrgu << EE ARA ` que 


S. NOCENT PAPE 

La Madone Cereole 

S. Blâs Vescul 

S. Gjilbert Abât 

S. Aghite Vergjine 

Ss. Martars Gjaponês 

S. Ricart Re de Inghiltere 
S. JARONI EMILIANI PREDI 
S. Polonie Vergjine 

S. Scolastiche Vergjine 
La Madone di Lourdes 
S. Lalie Martare 

S. Anselm Abât 

S. Valantin Martar 

S. FAUSTIN VESCUL 
S. Juliane Vergjine 

Ss. Siet Sants Fondadórs 
S. Simeon Vescul 

S. Conrát Rimit 

S. Dele Badesse 

S. Leonore Regjine 
CATEDRE DI S. PIERI 
S. Livio Martar 

S. Sergjo Martar 

La Cinise 

S. Sandri Patriarcje 

S. Julian Martar 

S. Just 


I DI CORESIME 

' Timáf 


Mario Martinis 


ul confin dal bas soreli jevát dal Friül al scor 

dome par cirche doi chilometros prin di butà- 
si intal már il Timáf, il flum cjarsic par antonoma- 
sie e un dai plui misteriós e inmagáts che a esistin. 
Il Timaf (Timavus, Timavo, Reka) al nas in Slove- 
nie sot il mont Dletvo e dopo une biele corse (55 
Km) tra i boscs in direzion di soreli a mont si bu- 
te intal glutidór di Nacla-par-eori intal scùr di sot 
tiere intes vissaris dal Cjars par ben 38 chilome- 
tros, dilunc une vie mai cugnussude. Il flum al tor- 
ne parsore tiere a San Canzian, simpri in Slovenie, 
par saltá für bondant e limpit par plui bocjis ai pits 
dal Cars, tra Duin e -Monfalcon. Lis primis núf 
bocjis che si viodin a son chés di Aurisine, che dal 
1901 a dan di bevi al acuedot di Triest, ma lis plui 
nomenadis e impuartantis a son chés di *Sant 
Zuan” tre busonis largjis di 20 a 40 metros che bu- 
rissin für il Timáf cuntune puartade di aghe di cir- 
che 20 mc/s e che dome dopo 1250 metros al im- 
brace il mar. Póc prin de fòs, il Timaf al cjape a 
gjestre l'afluent Locavec, che al fòs di gorne aes 


A 


aghis pierdudis dal stes Timâf e dal Vipà, che do- 

po al sparnice e al dispiert inte palut dal Lisert. 
Une part di chestis risultivis plui piculis, oltri a 
servi la cjartiere che e je stade fate sò li vicin do- 
po la bonifiche (che e je sbaliade come la cjartie- 
re) e ven racuelte dal acuedot Randaccio che al 
puarte ancjemo aghe a Triest e che al fas dal 
Timáf il flum di Triest, come che la Tor e je il flum 
di Udin. Lis bocjis di aghe limpide dal Timáf a son 
diventadis ancje làcs de mitologjie classiche, inli- 
drisade inte ete antighe e inta ché dal prin cristia- 
nesin (mits di Antenore e Diomede e di Giasone e 
dai Argonauts), mentri inte epoche romane al 
funzionave un grant stabiliment di termis, come 
che la stesse preseade mape stradàl Tabula Peu- 
tingeriana e mostre-intahdisen. 


35 


Gigi 

Carote e baston 


Mestroni 


Dal metodo une vore colaudàt, 

(la carote e il baston), 

il miedi a Scjafojá al e contenton: 
al viót ch' al dà un cualchi risultàt. 


“Ti cjati avonde ben (carote!) - a Meni — 
mi pár che vué — disin — tu tossis miór” 
“O crodarai, dotôr: 
o soi di di e di gnot cbe mi aleni!” 
“Il bevi ti fâs mål, ti > il fiát; 
(baston, ma liserut!) ` 
il stomit si presente roseát. 
Al puest dai Git prove a mangjá un miluc: 
ti fasares plui.ben, crodimi a mi” 
“Ch' al provi lui, dotór, s' al e in ståt 
di mangjá uns trente e plui milucs in di!” 
"No bevi, no fumá e nie cafe: 
se un tic ti va di vivi, no son sants! 
(baston, di cbei pesants!) 
Mangjá, po, la metát" 
“Alore, siór dotór, ce fà dai bécs?" 
“Al e il gno cont, se tu ús, cb' al va paiat” 

Ai 9 di mai dal 2003 


Giuliana Franco 


Jessi nonos 


Dutun tre galis celestis e, 

tal firmament, tre stelis in rie! 
Tre fruts, Signór, al é un meracul 
di deventá mats di ligrie! 


Tre mascjuts di gale, 

biei come il soreli: 
Gianlucbe al e il plui vieli, 
subit dai Filip e PAL Leonart. 


Tre musutis colór di rose, 
tenaris tant che il butir 
e ce maravèe chei piduts 
ch'a seambetinvulintir! 


— An la bocjute spalancade 
come uceluts tal nit! — 


J fás al gno om, che no capis 


s' al vai, os' al rit! 


A inlumine la mari: 

ur busse il cjavut e 

un sgrisul, subit, 

al travane chel cuarput! 











_——_ "sx 

Mirella 


Zilli 

E nò doi o restin 

a lunc imbambinits li: 
la gjonde tal cür, 

la muse di vat. 


Albe 


Se il viole da l'albe 

si podes nominá, 

al sarès zefiret, e 

burit für dal-nàl 

cuant cbe l'albe e cimie. 
Se al dà sú un póc di aur 
al devente colór di ambre. 
Intal miec dai nui 

une fasse di seren 

e je di smeralt. 

Ucei neris sparnicálts 

a svualin incuintri 

a cbei colórs lusints 

piáts dal soreli. 

Campions 
urlans 


Roberto Meroi 


LE Vecchiutti al nassé a Udin ai 12 di fe- 
vrar dal 1923. Le uniche só volte ch'al à vit vi- 
stüt la mae de nazionál taliane e fo tal 1975, in 
ocasion dai Zücs dal Mediterani in chel di Lissan- 
drie di Egit: al rivà secont te discipline dal de- 
cathlon. Vecchiutti al scomenca tal 1941 a saltá cu 
le aste fintremai a rivà al record personál di 3 me- 
tris e 70. : ` 

Di li si mete a fà, a od. a planc, dutis lis altris 
disiplinis dal decathlon. Timps e misuris di Vec- 
chiutti: 1173 tai 100 metris, 53"- nets tai 400, 15"4 
tai 110 ostacui, 4:39.2.tai 1500. Tal pés: 12.25, tal 
disc 37.80, cul javelot 46:02. Tal salt in alt 1.78 e 
tal salt in lunc 6.95. 

Tal 1946 al rivà a vinci il so prin titul ai cam- 
pionáts talians a Brescie cun 5775 ponts. L'an di là 
| campionáts talians di atletiche lizere a vignirin 
fats a Udin e Vecchiutti al vincè ae grande la gare 
di decathlon cun 6335 ponts. Campion d'Italie al 
fo ancje a Perugie (tal 1948), Napoli (1949), Bari 
(1950), Parme (1951), Ancone (1953) e Firenze 
(1954). In dut la bielece di vot titui! Al mancje chel 

dal 1952 a Pise indula che Vecchiutti si fase mál 
fasint il salt in lunc. Chel infortuni no i permete 
nancje di là es Olimpiadis di Helsinki. 

Dal 1947 al 1954, par vot agns di file, al otigni la 
miór prestazion taliane dal an. So record personál: 
6447 ponts (calculáts cu la viere tabele dal 1934), 
ven a stai 5375 ponts (calculáts cu la tabele dal 
1950). Vecchiutti, di-cuant chial tacà a fa ativitàt 
sportive (1941) a cuant. ch'al fini (1955), al restà 
simpri cun intór la mae de Socie Sportive Udinese. 





Dome cocal... 


Giannino Angeli 


Dome cocai chechis e corvats 
tai prats "ne volte plens 

di faganei e odulis. 

Pantan tai trois 

e cjaradoris fondis 

di camions e tratórs. 

Il stali di siór Bepo...? 

Un grun di rudináz... 

Le tindé di Gjermanio...? 

Un bosc plen di baràz... 

Ce restjal de campagne 

dal gno zuiá di frát... ? 

Un Crist miez scuintját, 

le gjave dal-siór mestri... 

e un puin di fueis di ornár. 
Ai cjamps j àn gjavát l'anime... 
e a mi chél póc di sanc. 


16 dicembar dal 2002 

La descrizion de reg SA furlane 
part di Plinio 


P Martinis 


Ce la storie dai nestris flums al úl di ancje 
ciri lis plui antighis testemoneancis scritis riferi- 
dis aes nestris aghis e chest al significhe là unevore 
indaür tal timp, cun esatece al periodi roman. Di fat 
la plui antiche memorie scrite relative ai flums fur- 
lans e je di Plinio (Gaius Plinius Secundus), il plui 
grant scritor roman, che tal vincjedoiesim cjapitul dal 
tierc libri de Storie Natural (Naturalis Historia) cussì 
al scrif de situazion. idrografiche de tiere furlane d'in- 
che volte, cjapade dentri inte diesime region di Au- 
gust: "Sequitur decima regio Italtae, Hadriatico ma- 
ri adposita, cuius Venetia, fluvius Silis ex montibus 
Tarvisianis, oppidum Altinum, flumen Liquentia ex 
montibus Opiterginis et portus eodem nomine, colo- 
nia Concordia, flumina et portus Reatinum, Tilia- 
ventum Maius Minusque, Anaxum, quo Varamus 
defluit, Alsa, Natiso cum Turro, praefluentes Aqui- 
leiam coloniam XV p. a mari sitam”. La traduzion e 
je la seguitive: *Dopo e ven la diesime regjon d'Ita- 
lie, bagnade dal már Adriatic, ch'e cjape dentri Vi- 
gnesie, il flum Sile dai monts Trevisans, la citát di Al- 
tin, il flum Livence dai monts di Oderc e il puart che 

al à il stes non, la colonie di Concuardie, i flums e i 
relatifs puarts Reatin, Tiliment Maiór e Minór, Anas 
dulà che al sbocje il Varan, Alse, Nadison cu la Tor 
che a bagnin la colonie di Aquilee logade a 15 miis 
dal már”. Secont diviers studiós, l'Anàs al podares 
jessi il Cormor citàt di Plinio dopo i doi Tiliments (il 
Tiliment *minór" al podarès jessi ritignút il turint 
Cuar di soreli amont). Il Girardi inte Storie Fisiche 
dal Friul lu nomene in timps antics unit ae Zeline e 
al Cuar di soreli jevàt par formá il puart Bus, zontant 
che il Varan, alore afluent de Zeline, al e il Varamus 
o Varanus di Plinio, inta soi timps di sigür une aghe 
di plui den ricuart. Il Collini intal so librüt Il Torren- 
te Cormor, domandantsi cemüt mai che Plinio al 
scrives che L'Anassum o:«Cormor alore si discjariave 
a puart Bòs mentri at siei timps (ven stái ae fin dal 
Votcent) al finive inte Stele, al scrif che lis causis di 
sigúr a sedin di dà a vicendis ditaramots che a fa- 
serin gambià jet a diviers turincj furlans. Cussi, par 
esempi, al riferis che doporil taramot dal 1511 il Ti- 
liment minór al dispari, intant che il Nadison e la Tor 
a sburtarin la lor fós di Aquilee viers il Lusinc. Tancj 
ricercjadórs si son dopo domandáts cemút mai che 
il Lusinc, flum di sigür tra i plui impuartants dal Friül, 
nol sedi stát nomenát te tabele di Plinio e sul argo- 
ment cetantis ipotesis che a son stadis svilupadis so- 
redüt tal Votcent e in part ancje intal Nüfcent. Noal- 
tris O cirarin intes schedis venturis di fà une picule 
indagjine sul interessant argoment. 

Balis! 


Gigi Mestroni 


uro carül no le à cui pulitics. “A son dai puce- 

fadie ch'a pensi n nome a tigni dure la cjadree 
— al dis — e nó, mantigníju/". Però, al è un grant 
lavoradór. Al à une campagne ch'a passudis il vo- 
li; ma soredut — e chi si svilupe dute la só art e la 
sò passion — une stale ch'e je un bonbon: une des 
maraveis dal Friùl! Manzis ch'a sclopin di salùt, 
vigjiei ch'a cressin a-voli-viodint, ... Par dî la ve- 
retát, il merit nol è nome so; al centre ancje Mon- 
tasio, il taur: un armaron di Vasen che nome se ti 
cjale ti fas pore. 
Al ven che — in pléne campagne eletorál - — al cà- 
pite in Friül il Ministro: de Agricolture, per un zir 
di comizis. Tabaiant cul segretari provincjàl dal so 
partit, si fòs capi che al vares gole di visità une sta- 
le di chenti. 
"E sares ché di Turo cariil — al pense il segretari — 
ma si puedial fidási di chel salvadeat?". Dutcás, si 
decit di fài visità propit ché, parceche e je la miór 
dal dulintor. Il segretari, al va prime “in avansco- 
perta", par prepara l'omp. 
“Turo, o ài une novitát straordenarie par te. Il Mi- 

nistro de Agricolture, ch'alèculi par comizis, al úl 
viodi une stale nostrane, e nó o vin pensát a la tó. 
Séstu content?" 
Turo nol bat cei, e continuant a regolá lis bestiis 
al rispuint: “Se m'al menais mi fasés un plasé, se 
no lu menais mint fasés doi". 

"Turo, al è un onór par te e pal Friül. Ti prei: no sta 
fàmi fà brute figure! O sarin culi sotsere, tor lis cinc 
- cinc e mieze. Mi racomandi: al à di cjatá dut in 
ordin! E tu fati un bagno e met la mude di sest”. 
A rivin. Denant la machigne dal Ministro, daür un 
codac di autos cui puarteborsis. A sunin. Turo al 
jes de stale cu la mude di vore, i zucui impan- 
tanáts di ledan, il cjapiel fracaiát fin sui vói. Il se- 
gretari al è za chal: súden 74 

"Signor Ministro, questo (è È ATO Passut, il pro- 
prietario della stalla”, z 

Il Ministro al slungje la man; ma Turo né che i 
slungje la só (postai parceche e je sporcje), né che 
si gjave il cjapielat: | 

"Vignit" — dissal nome — e si inviá viars la stale. S'e 
je durade cinc minúts, la visite, e je durade tant. 
Turo al passà in rassegne lis bestiis come un gje- 
nerál la só trupe: 

“Ché chi e je la More: 16-18 litros di lat in di, e 
vigjei di cuintál; ... cheste e je la Stele: come lat no 
rive a la More, ma mi à zimulát za dós voltis; ... 
ché chi e je la Bise, che e á vint il prin premi a Ve- 
rone; ... cheste e je la Nine, ...cheste la Viole, ...e 

chel chi — dissal talultin, fermantsi denant dal taur 
— al e Montasio!” E si gjava il cjapiel. Il segretari al 
spesseà a saludá, sburtant für cun buinegrazie 
lomp di Guviár, e la prucission dai pulitics si "ndi 
lè. Tal indoman, il segretari al tornà par disi la 
porche a Turo. 

“Ce figurate di fàmi fà, cun tant che ti vevi raco- 
mandát! Nancje dài la man al Ministro. E ché man- 
frine di gjavàti il cjapiel denant dal taur! Ce vole- 
vistu di, cun ché monade?” 

*O speri che la vedi capide, parceche e je dute 
une cuestion di balis. Il taur cu lis sós mi emple la 
stale, e vualtris cu lis vuestris me svuedais par or- 
din!" 

Thinc francs 


Bianca Borsatti 


Thinc Francs: 


A San Gotart 
Te comprava 
Miéda Sagra 
Thinc Francs: 
Su na ciartuta 
Un cognit^ Es | 
De/cònserva j \ | 
Thinc Francs: 4 
Und sedón Y 
De gelato) — 
Giatba 
Thinc Francs: 
1 avéa 
Nóme 
I pi siórs 
Adès: 


Thinc Francs. 

MIDUNE, za spiegát di 
Nettuno, 
al e celtic, al significbe “tal 
miec dai monts”. Difat, te 
valade a son i país di 
Tramonts, leteralmentri 
“tra lis montagnis. 

CORNELIO CESARE DESINAN 





MARC 


1 L  S.Albin Vescul 

2 M S. Quint Taumaturc 

3 M S. Cunegonde Imperadore 

á J S. Casimir 

5 VW S. Andrian Martar 

6 S  S.Rose di Viterbo Muinie e 
7 D ili DI CORESIME 

8 L S. Zuan di Diu Predi 

9 M S.Francescje Romane 

10 M S.Simplici Pape 

11 J S. Costantin 

12 Y B. Luis Orione Brech 

13 S S. Cristine Martare € 
14 D IH DI CORESIME 

I5 L  S.Luise di Marillac Vedue 

16 M Ss. Hari e Tazian Martars 

17 M S. Patrizi Vescul 

18 J] . S. Ciril di Jerusalem 

19 V S. Josef Spós de Madone 

20 S S. Sandre Vergjine e 
21 D IV DI CORESIME 

22 L . S. Benvignút Vescul 

23 M S. Turibi Vescul 

24 M S. Romul Martar 

25 J S. Marie Nunziade 

26 V S. Manuél Martar 

27 S S. Guste Vergjine 

28 D V DI CORESIME 3 
29 L  S.Secont Martar 

30 M S. Medeu 

31 M S. Beniamin Martar 





Midune 


Mario Martinis 


L: concje de Midune e presente carateristichis li- 
tologjichis avuáls di ché de Celine, ancje se in 
plui bandis e je interessade al mostrási de roce di 
marne e di arene dal flisc. La Midune e nas a Selis 
(569 m. s.l.m.) de confluence dal Cjanàl Grant e dal 
Cjanál Picul, ducj doi luncs 6 chilometros, e e cor in 
direzion est-ovest fin ae confluence dal turint Velie, 
vicin Tramonts di Sore; dopo'si:bute viers misdi cja- 
pant aghis dal Cjareje; dal Chiarzò e de Silisie par là 
a butási intal lác artificial di Redone. Il cors di mont 
de Midune e dai siei afluents difat, a son státs inte- 
ressàts di grandis oparis: idroeletrichis che a an dade 
vite a cjadins artificidi come il làc di Ca' Zul, di Ca' 
Selve e chel apont di Redone. Al lor sbocjá inte pla- 
ne, lis aghis de Midune a vegnin in part deviadis in 
cualchi roie che lis puarte jà inte plane a servizi di 
irigazions di panis coltadis une vore sutis, mentri 
chés altris a vegnin supadis dal coni di Pordenon, 
lant a ingrassá la falde di sot tiere, propit come che 
si è viodüt ch'al sucét pe Celine. Plui in ju, ae alte- 
ce di Rausét, la Midune e cjape (ancje se cuasi sim- 
pri dome virtualmentri) lis aghis de Celine e lant 

ancjemo in jü, inte linie di risurince, nudride des 
aghis di risultive, e va a conflui inte Livence, propit 
sul confin cul Venit, dopo ve cjapat il bon contribüt 
dal Noncel vicin Prate di Pordenon. Ancje pe puarta- 
de medie e massime, la Midune e je avuál ae Celine. 








Campions 
urlans 


Roberto Meroi 


A. 22 di marc dal 1958 a Udin al nasse il sal- 
tadór in alt Massimo Di Giorgio. A 16 agns al 
jentrà tes nazionáls zovanils e, tal 1975, cu la mae 
de Libertas Udin, al fase la miór misure taliane dai 
arléfs cun tun salt di 2 metris e 17. Tal stes an, la 
zovine scuviarte dal professór Lucio Bloccardi e 
rivà tiarce es Gimnasiadis e cuarte ai europeans 
juniores di Atene. +J ^ Es 
Dal 1978 al 1983,.Di Giorgio al lé 25 voltis cu la 
nazionál taliane. Propit tal 1978 e vigni la só pri- 
me vitorie ai campionáts talians “al cuviart di Milan 
cun tun salt di 2.22 metris... | 

Ai 20 di maj dal 1979, a' Udin, al fase il record ta- 
lian cun tun salt di 2.26: di li a cuatri més, a Bo- 
logne, al le su fin a 2.27. Simpri in chel an, al bate 
il primát talian indoor (2.23) e al supera 27 voltis 
i 2 metris e 20, saltant plui di 2.25 in 10 ocasions. 
Tal 1980 al saltà 2.29 a Pise e a Udin, ai 15 di ju- 
gn dal 1981, al rivà a 2.30, primát ch'al resiste par 
siet agns, batùt tal 1988 di un altri furlan, Luca To- 
so, cun 2.32. 
Par dongje, a rivarin tre titui talians al viart: tal 

1979 a Rome cun 2.21; tal 1980 a Turin cun 2.26 e 
tal 1982 a Rome cun 2.26. Al cuviárt Di Giorgio al 
vince cuatri titui talians: tal 1978 a Milan (cu la mi- 
sure di 2.22), tal 1979 a Genue cun 2.23, e a Tu- 
rin tal 1982 (2.24) e tal 1983 (2.23). 

Tal 1979 al vince la medae d'aur ai Zúcs dal Me- 
diteranei a Spalato e, tal 1981, al fo sest te Cope 
dal mont a Rome e tiarç te Cope Europe a Zaga- 
brie. Tal 1983 al fo medae di bronc a Budapest ai 
europeans indoor cun 2.27: miór risultát mai oti- 
gnüt al cuviart di nissun altri saltadór talian. 

E conta gnagna 
Lussia 


(par no dismenteà...) 
Sergio Gentilini 


di Muimans/Udin 


E maniera che una volta (e vue el pár cussi 
impussibil!), ce tanta poesia che jera una vol- 
ta ancja in tes prejeris. 

Me agna Taresina mi conta che so nona Vigja e di- 
seva cussi (tanche una prejera) par Nadal: “te sitát 
di Batelen / tune grepiute in-tun pic di fen / ale 
nassút el nestri Signór: / ë jere une sere cu ne ste- 
le di gran splendôr, d a sflurivin mons e prás/ rosis 
e violis a quantitàs., 7 ma dopo no si visa plui: e 
tantis nenies di chistis. lis disevin ancja chei puars 
che vignivin (subit dopó la vuera) tei curtii fin su 
la puarta di cjasa: si gjavavin el ciapiel (e jerin cua- 
si simpri omps) e e scomenzávin a preá, spetant... 
su la puarta, cualchivolta ancja in genoglon. 

E cussi, di famea in famea: e la buina int ur deva 
cui una palota di farina, cui una feta di polenta e 
un tocut di formadi, cualchidun invessi un plat di 
mignestra e una tazuta di vin. 

NÓ frus, si stava daür de puarta cidins cidins e si 
cucava e si stava a sinti. 








Mi visi di un omp in particolar, un cert Vigj Piron- 
ti Cbatiston' di Girâ/Ziracco di Remanzacco) alt, 
magri, vistüt di maron, che ogni volta mi leiva li 
sós poesiis, e jo o restavi incjantàt a sinúlu! Mi pla- 
sares tant savé cui chel jera... ma ormai e son pas- 
sás massa ains! 

E continuánt cun me nona e gnagna Lussia, e di- 
sevin: “come el di de Sense / el Signór le lát in cil 
/ cu la so vieste nobile / al è tornát in tiare / a 
confermá la lec"... 

O vares tantis atris prejeris di contà, ma el sarà par 
un'atra volta: invessi no mi dismentearai che lis di- 
sevin cun tanta devosion! 

Chist una volta, tancj ains fa... Ma, mi crodeiso? 
Mandi mandi. El nestri-cúr. + 

TILIMENT: e je peraule 
celticbe. Venastaj 
"flum dai teis” (Parbul). 
Il non al è stát coniát 
cjalant il cors bas, dula 
che une volte a cressevin 
i teis. 

CORNELIO CESARE DESINAN 

S. Ugo Martar 

S. Francesc di Paule Frari 

S. Ricart V. (Instit. Dal Stàt Patriarcjal) 
DOMENIE ULIVE 

S. Vincenc Ferrer Missionari © 
S. Celestin I Pape 

S. Zuan Batiste de la Salle 

Joibe Sante 

Vinars Sant 

Sabide Sante 

PASCHE FLORIDE 

Lunis di Pasche € 
S. Gjildo Re 

S. Valerian 

Ss. Basilisse e Nastasie 

S. Bernardete M. Soubirous 

S. Nicét Pape 

DOMENIE IN ALBIS 

S. Eme di Gurk Vedue = 
S. Adalgjise Vergjine 

S. Anselm di Aoste Vescul 

S. Teodór Vescul 

B. Eline Valentinis 

S. Ermini Vescul 

S. MARC VANGJELIST 

(Fieste de Liberazion) 

S. Marcelin Pape 

S. Zite Vergjine » 
S. Valerie Martare 

S. Catarine di Siene 

S. Piu V Pape 

Tiliment 


Mario Martinis 


| Tiliment (Tiliaventum, Tagliamento) al e “il 
flum dal Friül", sei pe só grandece (al e lunc 
` ben 172 km deventant cussi il diesis secont flum 
| d'Italie e al à une concje di 2480 Kmq), sei pe só 
impuartance storiche e economiche, sei parce che 


| al da dongje in struc ducj i caratars de idrografie 


regionàl, come che al à dit il gjeograf Giorgio Va- 
lussi. Il so cors, che-al-da gnerf ae montagne e al 
passe al centri de ¿planure furlane, si po dividi in 
tre parts: une montane (Canal di Socléf o di Dim- 
piec, che e finis ae confluence cu la Fele), une me- 
zane (fin a Codroip) e une di plane (dulà che cun 
tantis risultivis al torne œ cjapá lagbe pierdude 
inte alte planure). Al nas sot il pas de Maurie 
(1195 m.s. l. m.) e al comence a cori in sens longj- 
tudinàl separant lis Alps des Prealps Cjargnelis, 


| dulà che in rive campe al cjape lis aghis dai bon- 


dants afluents come il Lumiei (22 Km), il Dean (37 
Km), il Vinadie, il But (33 Km) e la Fele (che par 
50 Km e segne il Canál dal Fier e la Vál Canál), 
mentri de cueste gjestre, plui strete, al supe lis 
aghis di diviers altris picui turincj. Dopo la con- 

fluence de Fele, il Tiliment si volte di colp viers 
misdi, comencant il so cors median dula che al jes 
de mont viers la scluse di Vencon (passàc obleát 
di dutis lis comunicazions viers setentrion) e cun- 
tun larc jet al cor tra lis ultimis Prealps e lis culi- 
nis de morene. Achi al tire dongje lis frescjis e cla- 
ris aghis dal Leál, dal Arzin (28 Km) e de Cose (30 
Km) in rive drete e de Venconasse, dal Pocolons, 
dal Orvenc, de Ledre su la campe, Superade la 
scluse di Pincan (altri pont gjieografic strategjic, 
storic, militàr e comerciál), il grant flum si slargje 
inte alte plane pedemoreniche dulà che al sco- 
mence a mostrá aromai il so sut jet di grave une- 
vore larc (ben 3 km ae altece di Spilimberc, im- 
bracàt di altis teracis “postglaciáls”), che al as- 
sorbis par complet lis sós aghis. pe penze coltre di 
aluvion che però e à une bondante falde di su- 
balvee. Chest al sucèt ancje parce che tante de só 
aghe e ven supade vie des presis dal Cjanàl Ledre- 
Tiliment che lis traspuraté fintal Friul centrál, dulà 
che la plane e je unevoré plene di sèt e dulà che 
no cor nissune aghe parsore vie. Dopo ve cjapat 
il contribüt idric dal turint Cose ae altece di Gra- 
discje, il Tiliment, al torne a cjapá lis sos aghis tra 
Cjasarse e Codroip, dulà che al travierse la linie 
dei risultivis par sbrissá jú lent, font e cun cualchi 
brac fin sul mar, tra lis lagunis di Maran e di Caor- 
le. Dal már al po sei navigát cun piculis barcjis fin 
a Latisane, che une volte e jere un grant puart di 





flum. Di Roncjis ae fós, curint tra lis provinciis di 
Udin e di Vignesie, al segne il cunfin di amont dal 
Friül, dulà che al cjape sü ancje lis aghis dal so ul- 
tin afluent, il Vàr, tipic flum di risultive. 

Se al po vé una puartade minime di 15,4 mc/s, do- 
po fuartis e lungjis plois in mont si sglonfe di fà 
pore e rivant a puartadis di ben 2000 mc/s. Secont 
lis cronachis de storie, il Tiliment al à inondat pais 
e panis tantis e tantis voltis (1499, 1543, 1596, 
1640, 1692, 1743, 1851, 1917, 1965 dome par ri- 
guardà cualchidune) fintremai ae ultime grande 
inondazion dal 4 di novembar 1966, cuant che al 


. à mitút sot aghe Latisane. Ancjemo in di di vué si 


stan studiant oparis par tratigni la só farce di ple- 
ne e diviers a son ispfogjets par dai une ordenade 
sigurece che però non. tisulté. natural (cassis di 
espansion), oparis che lu sfiguraressin e lu ruvi- 
naressin, jessint il Tiliment l'ultin grant flum d'Ita- 
le e d'Europe a no Sei stat tocjàt (valadi insimentát 
e ruvinát par simpri) eséussi a costui un grant pa- 
trimoni natural. Vue il so cors di mont al ven 
sfrutát pe produzion idroeletriche cu lis dighis di 
Sauris sul Lumini (centrál di Dimpiec) e dal làc di 
Verzegnis su l'Ambieste (central di Somplát). 





Barba Bortul 
Mania 


Aldo Tomè 


parlada di Mania 


| deventava sufisticu, barba Bortul, cuant chi 

li moscjis a zevin a faighi dispiets. Lui, intal 
curtif, al tigniva la cort dal ledam, cussi, cuant ch'a 
rivavin i meis dal scjafoiàc, li moscjis, a' j svolavin 
dentri in cjasa a cumitivis. E, col era driu a gustá, 
lour, a zevin a poiátsi intal orli dal plat da la mi- 
gnestra par judálu a mangjála. Lui, a nol sopuarta- 
va chel fastidi, alora; patafànt l'aria cu la so ma- 
nona, al prucurava da spaventàlis e fàlis scjampà. 
Barba Bortul, in cjasa, so, al concedeva alogju a 
un rai dai luncs sgarets, ch'al aveva cjèssût una te- 
la, granda comi una intimela, propit intal cjanton 
da la cusina. A'j deva acetwolenteir sperant da vei 
un colega inta la guera cuntra chés moscjàtis ma- 
lincreancàdis. Ma cuant chi, di tant in tant, al tre- 
va il vôli inta ché tela, al si lassava cjapà dal avi- 
liment, parvia ch'a nol vedeva mai nissuna vitima 
ui brincada. 
Una di, barba Bortul, al à cumbinát a cjatási inta 
la botéga di Catina Miona e, al à petát il vóli intu- 
na strica di CJARTA-CJAPA-MOSCJIS ben smalte- 
cada di visc: una nuvitàt! Subit, a l'à cuistada e al 











e coret a picjala intun tràf dal sufit di cusina 
dongja il plat da la lús. In póc timp, chés bistiutis, 
ingulusidis, a si poiavin inta ché strica restant im- 
petoladis cenca podei pi svignásila. Dopo cualchi 
di, ché strica, a era deventada simiteri di centenárs 
di moscjis. Alora, barba Bortul, cun ambission a l'à 
dispicjada e a'j l'à mostrada al rai, ch'al era incus- 
sàt intal cjanton da-la-so tela in speta di prove- 
densa, e a'j à dit, eu la vous di.un ch'al crida: 
“Varda, amigu! Chista a e Parma justa! Cor encja tu 
inta la botéga di“Catina Miona a compráni una. 
Modernisèiti, stupit! Sinò,.jo, ti pari four di cjasa 
mè. Parcè a no mi smeca: dà alogju ai MUSSAFA- 
DIIS!!! Astu capiit?”. 





Feminis ... fatis! 


Mestroni 


Uchin — vedran, setante su la schene — 
al à piardiit i sintiments par Lene, 
un sclop di frute: trente, o jú di li. 
Al à ché di sposále 
(cb' al è ancjemò — se si úl— un omp di gale) 
e al va a contái la gnove al siór plevan. 
“Jé trente e tu setante: distu nie?! 
Ti podares sei De 
Ma ce ástu: un carulat ta chel cjarviel?" 
Uchin<al glot Ma subit; cun braure: 
"Ce crodial, che no sepi fâ figure? 
Che il'gno dové no sedi bon di fálu?" 
“Cumò, postát; ma fra dis agns, cemût? 
Jo ti auguri di jessi, e in gran saliit; 
ma tun varas.otante, e jé metát!” 
“Ce vegnal fiir, cumò, cun ché da l' ors? 
Jo no capis — ch’ al scusi — chest discors" 
"Ma prove a resoná, cus che tu sês! 
Di cà a vincj agns ( se tu sarás a dile) 
tu tu 'n varás novante, e jé cincuante!!" 
Uchin, alore, che nol ül capile: 
"Mab! Jo no lu capis. Ma propit nie. 
Ne femine — ch' al scusi — di cincuante, 
saressje secont lui di butá vie?" 





Sagra dal vin 
Ciasarsa 


Ovidio Colus 


parlada di Ciasarsa 


T: an 1946 apena, distaponadis li oreluis dal 
sdrondenamint dai bombardamins, pus ains su- 
la schena (disvot) e mancul bes in sacheta, in tre di 
nu; jo Calisto Gialut e Pieri Masena, una domenia 
di vierta dopomisdi, savüt che a Blaus dilà da l'aga, 
a fevin la Sagra dal Vin, a ni à vignuda voja di zi 
encia a nu. Tacansi davour di doi omps, ch'a vevin 
pi ains di nu e encia-lour cun pucis palanchis in tal 
tacuin, i sin partis in bici; tegninsi un dusinta me- 
tros pi indavour dai omis (Noè Buri e Tissiano Nua- 
ro — parvia ch'al era Cuc —). Rivas in ta la sagra, ta 
nencia miesa uruta'i vevin belche judut dut. Encia 
parvia ch'a era puc se jodiz doi bancus andula ch'a 
vendevin vin e dos caretis cun bagigi, coculis, stra- 
cacanassis, carobulis e cuatri colas. Chi si vin 
vurdàt ben di serciaju, parvia ch'i vevin poura che 
i sclipis dala pissada dala mussa, apena tirada in pie 
dali tombulis ch'a veva fat tal polvar dala strada, a 
vessin dat la *benedission" a chei colas. Bijut un go- 
tut di vin aparon i vevin finit di jodi dut e judut a 
spari encia li palanchis dal tacuin. Brincadis li bici- 
cletis, sensa spetà i vecius (tant aromai la strada i la 

savevin) i sin partis viers ciasa, ciantant coma mas, 
par fa jodi ch'i tornavin dala sagra dal vin. Ma in ve- 
retat il vin, bijut a disun, al ni veva scialdat benon. 
“Ma parsé i no fasinu encia nu a Ciasarsa, una Sa- 
gra dal Vin?” 

Ché idea, rumiada par dut il an 1946, ala fin a era 
zuda pal troi just. Al 25 di Avril dal an dopo, `l an 
1947, in plassa IV Novembre, a Ciasarsa, a erin 
dos-tre “barcis” di ches ch'a fan il ziru complet, “gi- 
ro della morte" al diseva il paron meneghel. In 
banda a era encia una giustruta cun ciavalus ch'a 
galopavin. Vissin dala spissiaria al era il caretut di 
che di Prodolon ch'a vendeva i bagigi, stracaca- 
nassis colas e coculis: la mussa distacada dala ca- 
reta a pausava tala ombrena.'In banda al era un ca- 
selut di lenc andulà ch'a vendevin vin. Encia four 
dala Cantina, sora un banconàt a vendevin vin. 
Nu, chei dala “idea” i erin'coma más, di tant con- 
tens par vei fata ché sagra. No cussì i sorastans da- 
la Cantina e dal Cumun: Cun Pasqualini (impiegàt 
dala Anagrafe) in testa. “I ciapan in man nu: par 
fa li robis miei: in grant”. Infati il an dopo, al 25 
di Avril 1948, li robis a erin “in grant". 

Sinic in mies dal palco cun pansona fassada dal 
"tricolore", in flanc il President dala Cantina e tan- 
cius altris sorastans di Ciasarsa e San Zuan (ra- 
bious, neris, parvia ch'a no vevin pudut fala encia 
lour!). La banda sot la diression di Rico Crodia, à 
tacàt a daighi dentri a duta fuarsa. Discors ch'a no 

finivin pi. E cuant che la zent a tacava a disturba, 


a an finit e cussì via ducius a jodi a tajà il “nastro”, 


| 


coma ch'an sempri fat pai ains dopo. E podopo 


ducius a bagna il bec in Cantina. Lassada vierta 
duta la zornada, in mout che ducius a podessin vi- 
sitala e fa *oooh", davant dai tre botons di 400 eto- 
letros agnudun. In ta ogni cianton di borc al era 
un gabiot andulà ch'a vendevin vin. La zent, par 
solit, a beveva un tai di vin dopo vei mangiàt un 


| ouf dur: dunci ouf dur e tai di vin. Al post dal me- 


neghel dal *giro della morte" al era vignut un altri 
meneghel. Ma votu meti!. Lui paron, al veva una 
rulot bielona, tant ch'al fos un prensipo dala Ara- 
bia, Ma il siò “parco divertimenti” a nol veva mus 
ch'a si tombolavin «tal polvar ma “autoscontros”, 
giostris par grainci e pissui/ tirassegnos, misura- 
dour di fuarsa, pescis di pes, campanons cun 
“Spettacoli per adúlti” e podopo di ogni striamint. 


| E “calcinculos”. Andula che chei di “un ouf dùr e 


un tai di vin” a butavin-four encia l'anima. Po en- 
ciamò giostris cun reoplanos ch'a zevin sü e ju. 

E ala sera? Dut “in grant” cun foucs “artifissi” (co- 
ma ch'a diseva la zent). Pasqualini capo foucs. 
Dut ben, doma che in tal pi biel a ghi à sciampa- 
da una fisseta a fil di ciera: rivant andula ch'a era 
il gros dala zent. Ch'a àtacàt a saltonà coma stur- 
gnei in tala vigna. Cualchi femina, bonada un alc 
e necuarta che la cotolona a brusava par sot (in 
ché volta a no era di moda di zi a tor cul bugni- 





gul di four), a coreva sot la pompa a distuda `l “in- 
sendiu". Par furtuna a no son stats dans. Ma Pa- 
squalini al à scugnut dassila a giambis. 

Cussi ogni an al 25 di Avril, in Cantina a si “taja” 
un nastro cun Sinic e Onorevui (Tome, Armani, 
Pelizzo, Blasut...); a son encia scritours, coma il 
Chino Ermacora, che propit ala Sagra dal Vin di 
Ciasarsa al si à sintüt a mancia. 

E li nuvitats? Ben ogni an alc di nouf. Coma i vi- 
sitadours. Che tai ains 60 a tacavin a essi “coloras”; 
i mericans di Avian.. Ch'a bevevin a salvadivia e 
dopo una urota a erin ciocs disgfats, zint a span- 
di aga ( e, pesul, a gumità) in ta ogni porton. Fin 
che tor 11, di not, a passavin 2 scuadris di MP, cun 
tant di manganel esa ju-“rincuravin”, cun una pa- 
ca in tal ciaf. Po a. ju butavin dengt in tal gipon. 
L'ultima sera, sierada, butega intor li 2 di not, il 
meneghel paron dala rulot, al+invidava ducius i 
sorastans tala rulot; Sinic, Plevan, Spissiar cun fe- 
mina, President dala Cantina, Pasqualini... 

In tal an 1966, intor li 5 di matina, Pasqualini al à 
"sfidàt" il Sinic a induvinà se vin che il commen- 
dator Faccio, al ghi prufiriva ai ospits. 

"Colour marsala...dolsut...sensa parfun...". Podo- 
po di vei ben ziràt il got cuntra lus, nasàt, paciat, 
a dilunc, al à cuncludüt: *Ma... i no savares...]o 
no ài mai serciàt vin di chista cualitàt". 

"Infati a è...Coca Cola”, al à sghignassat il Pasuqa- 
lini cun duta la cumbricula. Enciamò in di di vuei 

ogni 25 di Avril a scuminsia la Sagra dal Vin a Cia- 
sarsa. Screant un alc in Cantina. Po baleris, cian- 
tours famous ma ch'a no ciantin cun bielis vous, 
ma a sgrargaein. Feminis cun tetis e bugnigul al so- 
reli di vierta. Insoma al e alc se jodi e gjioldi. Do- 
ma invensi di brusadulis a ti prufirissin “braciuole” 
no a la gardela ma ala “grilia”; no luania ma salsic- 
cia e no frico ma formai tala grilia e altris nuvitats. 
E l'ultima not a no finis uli di Faccio. 

Encia parvia che tancius di lour a no son pi. 

Di chei dala Coca Cola a restin doma il Spissiar e 
il Sinic, che po i sares jo. 


-— 


Legre, bie 


Catine Vencjarut * 


e zoventüt! 


Tan cbe lamp e scjampe 
bandonantnus 

cui voi spalancáts, 
maraveáls, 

pinsirós 

par chel timp indatir 
che nol tornara... 


( més di dicembar 2002) 

Roberto Meroi 


enanzio Ortis al nasse a Paluce, in provincie 

di Udin, ai 29 di zenár dal 1955. A 14 agns al 
deventà campion talian di sci di font. Tal 1970 al 
vince la gare dai 1000 metris plans ai Zücs de Zo- 
ventüt. Doi agns plui in là, al fo campion e pri- 
matist talian dai arléfs tai 1000 e tai 3000 metris. 
Tal 1973 al core i 1500 ai campionáts europeans 
juniores di Duisburg. L'an seguent al vince il cam- 
pionát talian juniores di corsis.tai cjamps, al rivà 
secont (daür dal merecan Kimball) tal Cross des 
Nazions a Monze; al vince il Campaccio e la Cinc 
Mulins, al fase il record talian juniores tai 5000. 
La prime medae d'aur-dài campionàts talians as- 
solüts dai 10000 metris e fo só tal 1976 a Viareg- 
gio; al core ancje i 5000 es Olimpiadis di Montreal. 
L'an di là, al vincé a Rome il tricolór dai 5000. 
Il grant moment sportif di Ortis (alenàt dal pro- 
fessór Franco Colle) al rivà te istát dal 1978. Da- 
spo vé batüt in Finlandie il grant Lasse Viren 
(campion olimpic tai 5 e 10 mil a Munic di Bavie- 
re e a Montreal), Venanzio al puartà i colórs dal 
Friúl e de Italie a vinci dós medais ai campionáts 

europeans di Praghe. Ai 29 di avost al cjapa l'arint 
tai 10000 metris e, il 2 di setembar, al cuistà l'aur 
dai 5000. Te final di Praghe al stabili il gnûf primat 
talian dai 10000 cul timp di 27:31.48 (ch'al vigni 
miorát dome daspo dis agns di Francesco Panetta) 
e ai 16 di avost a Zuric chel dai 5000 (13:20.8). 
Simpri tal stes an, a Rome, al fo campion talian tai 
10000 pe seconde volte, al fase un otàf puest tai 
3000 ai campionáts europeans indoor di Milan e al 
fo campion talian indoor dai; 3000. 

Ai 9 di setembar dal 1981, a Rieti, al sbassá 
ancjemò di plui il so record talian dai 5000, puar- 
tanlu a 13:19.19. Ortisyalytorè lis Universiadis a 
Rome tal 1975 e a Sofie tal 1977, e al partecipa cinc 
voltis al Cross des Nazions. Al siarà la só lusinte ca- 
riere sportive (25 voltis in nazionál) cun tun cuart 
puest tai 10000 te Cope dal mont a Rome tal 1981. 

A sameavo che gjoldes 


Gjovanin Maria Basso 


fevelado di Gjviano 


Biel che trevo sons 

a due jit nuvis dal pais 

si varès pensât 

che erio la vero figuro 

di uno femino ben maridado. 
Ma la storio di Taresio 

biel che trevo sons 

tal só cotir si impiavo 

tancj stralupos di-reguars. 
Restado fidelo par simpri 

a cbel so amór di puemo 
che domo par uno disgracio 
piardút il só sum plui biel, 
las nocis, tant; tant bramados. 
Danát di un distin 

i a ruvinado la vito. 

Je e trevo sons 

a ducj jà nuvis 

a sameavo cbe gjoldes, 

ma il so bon cour 

e laro cjamàl 

di un displasio cencjo fin. 








FELE: cjaläilu, al à aghe 
trasparente e glerie 
blancje. Ale un non 
descritif, "clár, splendint", 
e si e formát te lenghe 
celtiche dai Galli Carni, 
prime di Rome. 

CORNELIO CESARE. DESINAN 

S. Josef Artesan 
(Fieste dal Lavor) 

S. ATANASI VESCUL 
Ss. Filip e Jacun Apuestui 
S. Ciriac Vescul 

S. Gotart Vescul 

S. Domeni Savio 

S. Flavie Martare 

S. Vitór Martar 

B. ERMAN DI COLONIE FRARI 
S. Antonin Vescul 

S. Ignazi di Laconi Frari 
Ss. Nereu e Achileu Martars 
S. Mafalde Regjine 

S. Matie Apuestul 

S. Doro Contadin 

S. UBALT VESCUL 

S. Pascál Baylon Frari 

S. Zuan I Pape 

S. Ivo 

S. Bernardin di Siene 

S. Gjisele Regjine 

S. Rite di Cassie Taumaturghe 
LA SENSE 

s. Marie dal Jutori 

. Grivór VII Pape 

. Filip Neri Predi 

. Ustin di Canterbury 

. Milio Martar 

S. Massimin Vescul 

LIS PENTECOSTIS 

La Visitazion de Madone 


Y 


A N A Le 





` Fele 


Mario Martinis 


| flum Fele, che al e lunc ben 50 Km e al à une 

concje di 706 Kmq, al cor inte Val Canál e intal 
Canál dal Fier, tra lis Alps Cjargnelis e chés Juliis. 
La Fele e nas de union dai riui Fele e Cele che a 
vegnin jü de cueste di setentrion sore la sele di 
Cjamparos. Dopo la confluence dal turint Saisere 
(che par 20 Km al supe lis aghis dal Jôf Fuart e dal 
Montasi), vicin Ugoviceda Fele e imbrace lis aghis 
dal riul Uqua e continuant Ja së corse e rive a 
Pontebe, dulà che i confluistil turint Pontebane 
(lunc 14 Km e cundune portade di 3 mc/s). Alore 
la Fele si plee cuasi a.cjanton ret viers misdi e fin 
a Scuse e cor intune fonde val dulà che e cjape lis 
aghis dai turincj Dogne e Racolane su la rive cam- 
pe. De strente di Scuse fintremai a Muec la Fele e 
svolte ancjemo viers soreli a mont prin slargjantsi 
e dopo strinzentsi; a gjestre e cjape bondante aghe 
dai turincj Albe e Aupe (chest ultin di 15 Km, che 
al ven jü de siele Ceraschiatis e al passe par 
Muec), mentri a campe ché dal Resie che al sbocje 
a vàl di Resiute dopo une corse di 20 Km. Passa- 
de la concje di Muec, dulà che e cjape lis aghis dal 





Glagno, l'ultin afluent di une certe consistence, la 
Fele e zire viers misdi par là a conflui intal Tili- 
ment tra Amár e Stazion de Cjargne. Chest flum al 
e il plui impuartant afluent dal Tiliment cui siei 50 
Km di lungjece e cuntune puartade medie di 20 
mc/s. 








Gnocis 
diamant 


Giuliana Miculan 


A mé mari Catarine e a gno pari Licinio, cul cár. 


IDeus, in adiutorium meum intende.. 

La vós cree di un fantat e scomence a tigni su il 
rosari te gleseute dai Mulins di Codroip che e je- 
ve dal spieli di aghe apene apene trimuline pal in- 
cessant flui, da sot tiere, di svuacs rampids. 


..Domine, ad adiuvandum me festina... 

I rispuindin lis vós vivarosis di un grop di feminis 
intimpadis. j 

De puarte vierte suntune boschete che e crês da- 
prûf i rivái des aghis di risultive e jentre il sprofum 
penc dal saút e de mariselve, misturát cun chel di 
une viarte di un timp lontan. 


..Ave Maria, gratia plena... 

Disgranadis di mans imobilis, lis preieris a doven- 
tin une confuartant cantilene che e rivoche perso- 
nis e lücs di stagjons passadis. 

La roe che e scor ali ret e zonte la só vós cjanteri- 
ne a ché dai fidéi tes pausis des stanzies gaudiosis. 
Lis peraulis santis a svualin, si pòin, a cjarecjin i 
pinsirs; a sfiliin apene la blancje cidule picjade te 





parét daurvie dal altár a testemoneance che la ca- 
pele di vue e fo, tal passát, une fabriche di glace; 
a balin, mulinant sul mür, cui cerclis frescjats di 
turchin che si stramudin in bugadis, in gotis ram- 
pidis tal flui di flums, in sclipigns lizérs che a van 
su inviers cerclis zai, scuasit lusorós di soreli. 

Il slusic de aghe là che e polse la ruede scancara- 
de dal mulin, traviars dai veris des balconetis, si ri- 
bat, in maglis di lás balarine, su peraulis di poesie: 
"Laudato sii, mi'Signore, per sora aqua la quale e 
molto utile e umile e preziosa e casta". 


..Benedicta tu in mulieribus et benedictus fructus 
ventris tui, Jesus... 
Par la Mari sante, pleade cun dolcece sul Frutin ri- 
dulint, il picul altar al e un zardin sflorit; mans de- 
licadis a an insioràt di rosis ancje lis planis dai bal- 
cons e il solàr sot'la tavae ricamade. 
Par Jê, incoronade di dodis. stelis lusintis, a barlu- 
min cjandelis e lumins-é lumieris, pardut. 
Sinfonie di lús, di colórs; di nuli bon in chest Mai 
tant ligriós... 


..Sancta Maria, mater Dei... 

Il zovin al continue a invocá la Mari di Diu. 

Lis maris, e tra lór ancje la mé, a an vói serens, 
musis cuietis. 

Tal clip incoragjant dal spalt sacrát, il timp, do- 
ventàt imobil, al sfante un póc i lór agns. 





A son galandinis tai lór vistits a la sclete. 
A mostrin curie lis petenaduris, ma il gris dai 
cjavéi al pant la lôr etat. La spie dispietòs ancje il 
crop che si vualmilu sot petenelis d'arint. 


...Ora pro nobis.. 

Ancje il fantat ch'al guide il rosari al à pócs cjavéi, 

sutils, dáts für za un póc. 

Si dis ch'al vebi puartát für un brut mál, ch'al ve- 

bi sopuartàt curis penosis. 

Ma al si à maridát cumò di póc propit in cheste 

gleseute di fede e di poesie. 

Dal sigür, cul rosari, al domande ae Madone la 

gracie de PSE FA sé e par la sò nuvice. 
..Ora pro nobis, nunc.. | 

Alte, parsore di dutis LE altiis, e pree cumo la 

vós di gno pari, ghiart te só biele vielece. 

La só preiere e je Un, gracie profont al cil e une 

sperance par sé e par là só nuvice, vue che a fa- 

sin fieste pai lór fortunáts sessante agns di vite in- 

sieme. 


Ora pro nobis nunc et semper. 
E ch'al sedi cussi. 


Codroip, ai 29 di Mai dal 2003 





Contribüt al redit | 


Gigi Mestroni 


O jentri tun ambient li cbe il paron 
— cuntun pár di clientis, sós amiis — 
al e cjapát intun discors ... di bécs. 
“La vés propit tal sanc ché di lagnási 
— e dis une di lór — 
jo mai ch'o ves sintiit un sòl ustir 
a di ch'al e content dal so lavór.” 
(E intant, jo li ch o spieti). 
“Nol è Cho mi lamenti dal mistir 
— a jé-al ribat lustir= 
al è chë si lavore e al jentre póc. " 
(E jo £ intant — 0 spieti). 
"Nissun ustir. alè mai muart di ad 
"Ma nancje- nol devente siór, lafe!” . 


La naine no finis. E jo, alore: 
"Se par plasé mi fás un bon cafe 
lu judi, tal miò piçul, a fà un franc!” 

Desmontegià 
Sagra 


Bianca Borsatti 


n'altra istà al è passada. 

E sión ai prims de Setembre e su dute le 
month i se parécia a desmontegià. Parfin le vace i 
li è pi sgherle: le sént c'à l'é rivà l'ora da tornà a 
ciasa. I li e stade in colonia, i l'à cambia l'aria, i l'à 
mangia erba fressa duc' i dis, i l'a bevü l'aga dei 
ciói e i l'é dude a spass al begn de Dio. Un póce 
sul Pradut, a Ciasanent^o tas Colciavath, altre a 
Sèfontane, in Col d'Agnei o in. Premaor, altre an- 
ciamó in Col de Post; in tala. Putha o in Senons ma 
dute tal segur, Cut so malghés, sé scotóns e le fé- 
mene sempre pronte a ftramuda”, a “sfregià” a “fié 
un bocon”. ` 
Ai ne stà fat formai e he butiro ta i tre més de 
mont e ai n'è stà anc' vendú ai tógnos dus fin las- 
sú a cercià dute le róbe bóne che ugni volta al 
malghés a l'avéa la boria da fié cercià: un scude- 
lin de “cià de lat", "batuda", una fetuta de polen- 
ta cialda compagnada cul formai de dornada, 'na 
cercia de puina o 'na scudela de “sciupa” c'a la te 
intorgolava le budéle e ... di de corsa daiére un 
bars. 





MAJ 80 


Lievà niant di, mólde, manda la vace a passon e 
paricia par fié al formai, al butiro, la puina mulis- 
sina; scotà i *sediéi", le *coste", le *mastéle"; re- 
fressà “l'erba colina" e paricià i *cói", varda che le 
“pégne” le séa “a post” e puó dretha la “lessa”, 
sfregia le “óle”, le *cialdiere" e i *cialdierins" pal 
polentin e un scudelin de café cul vin. 

Ma al e passa l'istà: se cuógn desmontegia. Le va- 
cie le se invia; al è dut un sona de tantiéi par chi- 
le vals, luónc le strade e ugni parón al e du fin las- 
su a tò le sóe. Le fémene, sempre lór, nóme lór, 
carghe coma i mus a portà do roba, forméle, pans 
de butiro e qualche puina mossigna: la compana- 
da de dut l'inviern. E ... diés viath: in su, in 
do; sempre carghes — Es 

E le month i li è/ anciamò ^na. volta vuóite, de- 
svuoitade de vacie de dént, de comte, de cianth, 
de storie, de stracadure, de cióche fate sòt sera al 
lustre déla luna. Lo stagión “le finida, ma prima da 
mete pié tai stai, prima 'da scomenthà a tucà e 
parà fora macs, prima da tirà sot stradura, da re- 
voltà i concoi negres de patate e tirà do le fasole- 
re carghe ..., prima de dut al e da di a San Gotart: 
la Messa, la Sagra dei Malghés, dei tantiéi, déle fe- 
mene strache, dei vuómes un fià ciapàs, dei ca- 
nais, sempre matanc', cui vües slambras e le bó- 
cie sempre vuoite. 

Prima dumenigia de Setembre: duc' a San Gotart. 
Al vesti déla fiésta, la camisuóla a pic su una spa- 











la, scarpe cui fèrs e, ò e à, fin Laù par tornà tal 
paes sul mesdi e fermasse, fin sòt sera, 'vi de 
*Palóta" o de *Chinese" a fini fora *I AFIÉS", tra un 
gòt, `na sgnapa e 'n'altre got, che nóme lór i savéa 
fié. Le femene dute a ciasa a messeda “la bóba" 
che s'à no l'éra par chel di a la podéa di begn par 
duta la stemana. 

Cussi me pens, puldeta, ta la mo “ostaria” vécia; e 
véc sentas a scombate Murito, Cispa, i Vécios de 
Tonaro e de Magnol, Codon déla Lastra, Fióre de 
Venaria, Pissigol, al póre Nis de Palin, Terzo del 
Moro e matanc' altres; e pi tarth i fis de chésta 
dént, o Torio de Chinese o Mino de Sgrifa, ch'i a 
portà indavant le month e la Sagra a San Gotart. 
Anciamò adés ala prima dumenigia de Setembre, 
la ne ciama in Pener a ringrathià al Signor de dut 
al bél e al bégn c'avón d'intorn. 

Roberto Meroi 


| saltadór in lunc Francesco Tabai al nasse a Gu- 

risse ai 22 di fevrár dal 1908. A cutuardis agns al 
tacà a fà atletiche. Dai 6 metris saltáts in lunc tal 
1928, al rivà a 7.28, misure otignude a Firenze tal 
1933 (vot centimetris di mancul dal record talian 
di Virgilio Tommasi). Tal salt tripli, dai 12 e 32 dal 
1929, al salta 14 metris e 81 centimetris, ancjemò 
a Firenze, tal 1937-(11-centimetris di mancul dal 
primatist talian Folco Guglielmi). 

Tal 1930 Tabai al vigni convocât pe prime volte te 
nazionál taliane (11 in dut) e-al rivà secont tai 
campionáts talians di decathlon di Genue. L'an di 
la al vinçè la medae d'aur cun 6200 ponts, batint 
Pudinés Mario Agosti te ultime gare, e a Firenze, 
ai 6 di setembar, al bate il primát talian dal salt tri- 
pli (ch'al jere di Luigi Facelli) lant a 14.15. Tal 
1932, prin talian tal salt tripli, al le es Olimpiadis 
di Los Angeles: al rivà diesim cun 14.29. Tal stes 
an al puartà il so primát talian a 14.68. 

Tal 1933, Tabai al deventà campion talian ancje 
dal salt in lunc cu la misure di 7.28. Tal 1934 al 
vince l'aur ai nazionai di Milan, al lé a saltà ancje 








ai campionáts europeans a Turin e al rivà cuart es 
Universiadis. Tal 1936 al vince a Bologne pe pri- 
me volte il campionát talian di salt tripli e l'an di 
là al tornà a montá sul plui alt scjalin dal podi tri- 
colór a Firenze cun tun salt tripli di 14 metris e 81. 
Francesco Tabai al ven ritignüt il plui fuart atlete 
furlan dai agns Trente. 

Al lé in Paradis ai 3-di-setembar dal 1984. 

Come la golarine 


Gigi Mestroni 


A spiètin sul sagrât, parincj e amis, 

ch'a jèssin i nuvics, par trai il ris. 

Cui lagrimons tai voi, 

la spose si comóf tal bussà i sioi. 

Ancje il nuvic, ridint, 

bussant al passe di un ami a un parint. 

I càpite, a un dipont, une fantate 

che nol cognos; ma biele, tant ben fate 

d induvinale= fi n sot il vistit! 

La cjale, e. al reste un lamp incocalit. 

Al cir di ripiási, ma e je dure: 

nol rive a stacá i vòt de creature. 

I nas cússi un insi dal font dal cár: 
"La feminek Tál-cuál la golarine: 

sielte, cjolte, nia cuanche tu sés für; 

ché che ti plás e je ancjemo in vetrine!" 








La "mé" reclusane 


Norma Coletti 


Riul de mé frutarie 

che tu nassis lassi su la montagne 

e tu vegnis ju a planc a planc 

cui toi gorcs e il to grét clapós e arzilós, 

La tó aghe clare e scor gorgolant e lente 

tra chei claps e l'arzile 

cu lis fontanelis di agbe lizere e frescje 

che a saltucin des rivis 

lassù sulmont ‘| 

e a semein des cjadudis di aghe 

cui pessuts; che e nadin tra clap e clap 

là ché ajan la Joe cjase. 

Ce tancj zács su.lis tós spuindis 

e tra cbei chapst` 

O ricuardi i salts tra i toi ramacs 

cirint di no bagnási i pits 

cui amis dal borc 

o par lá a cjoli lis rosutis e lis jerbucis 

tal bosc di là; 

il butá un claput par amirá i cerclis 

che man man si slargjavin plui lontan 
tal gorc, 

il resentá i facoletuts sul lavadór vicin a 
mame, 

intant cbe l'agbe clare e faseve scori la 
savonade. 

Ricuarts simpri vifs: 

o volarès torná a spielámi te tó agbe 

sintámi suntun clap 

scoltá la tó vós: ce che tu contis, 

cemiit che tu nassis, là che tu vas; 

fà scori i miei pinsirs 

su cbe vite semplice 

cbe cumo tu ciris e no tu cjatis 

ta ché nature virgjine. 

CORMÓR: za interpretát 
come "cór e mür" e come 
barm “cret, roce". Nol e 
cussi; e je peraule celtiche 
che e significave 
"paludós"; dijat al ven für 
e al inágbe lis campagnis. 
CORNELIO CESARE DESINAN 

S. Justin Martar 

S. Marcelin Martar 
(Proclamazion de Republiche) 
S. Clotilde e 
S. Quirin Vescul 

S. Bonifaci Vescul 

LA SANTISSIME TRINITAT 

S. Norbert Vescul 

S. Severin Vescul 

S. Efrem Diacun € 
B. Indri di Bolzan 

S. Barnabe Apuestul 

S. Onofri Rimit 

IL CORPUS DOMINI 

S. Liseu Profete 

Ss. Vit e Modest 

S. Justine Vergjine 

S. Ranieri ® 
S. Marine Vergjine 

Ss. Gjiervás e Protás Martars 

S. SILVERI PAPE 

5. Luís Gonzaghe Giesuit 

S. Nicet di Aquilee Vescul 

S. Josef Cafasso Predi 

S. Zuan Batiste Martar 

S. Gjelmo Abát » 
Ss. Zuan e Pauli Martars 

S. CIRIL DI ALESSANDRIE VESCUL 
S. Ireneu Vescul 

Ss. Pieri e Pauli Apuestui 

S. Lucine Vergjine 





Cuar , 
Cormor 


Mario Martinis 


I cuiei de morene a formin une special rèt 

idrografiche e dome in minime part a mandin 
lis lór aghis viers i doi flums che a drete e a cam- 
pe a imbracin la cengle stesse, ven a stái il Tili- 
ment e la Tor. Lis aghis de morene a son pluitost 
curtis di concje e püaris par puartade e par chest 
no si puedin paragonà né cun altris flums, né cu 
altris turincj furlans.-Doi; di fat a son i plui grancj: 
il Cuar e il Cormor che a nassin ducj doi tra i cuei 
di Buie e che a jéntrin inte plane furlane dista- 
cantsi un dal altri simpri di plui? Tra chescj turincj, 
la morene e à une larghe rèt di aghis, picui riui co- 
gnossüts cul non di laviis che, cjapant vite inte 
cengle esterne de morene a van jü par lór cont in- 
te region pedemoreniche, dulà che a pierdin dal 
dut lis lór pocjis aghis 
Il Cuar (41 Km) al nas de conzunzion di plui riui 
morenics parsore Mels, tes bassuris di Buie, e do- 
po vé curüt a magne tra canis e altris plantis di 
palút, al scor tra i cuei di Sant Denél e di Arcan e 
al continue il so cors viers soreli amont. Sot Sant 
Denél tai ultins dal Votcent i fo zontàt il canál Le- 

dre (vignüt für di dôs grandis derivazions de Le- « 
dre natural e dal Tiliment e che dan ae só puarta- | 
de ben 21 mc/s di aghe). Plen di vegjetazion flu- 
vial su lis dôs rivis, il Cuar al continue a là in ju 
formant biei senaris te nature e prin di rivà a Sant 
Maur al cjape lis aghis di plui dal lac di Sant De- 
nel-Ruvigne midiant l'afluent Repudi. Plui a val, il 
Cuar e la Ledre si dividin e a tornin a cjapa il lor 
cors separát e il Cuar che di chi al fás di scolma- 
dor dal Ledre, al continue in direzion di misdi. Vi- 
cin Riverote i rive ancje l'aghe (altris 5 mc/s) de 
coniunzion cul Ledre-Tiliment che i permet di fini 
il so percors e di rivà sot di Codroip, dulà che lis 
sos aghis a vegnin racueltis intun canál artificial, il 
Tai, che a só volte alivara fini. inte Stele. 

Il Cormor (33 Km) al nas intune larghe concje im- | 
paludade dacis S. Stiefin di Buie e dopo vé curât — | 
te strente vál, al segne la bassure tra Cjarva e Ven- 
doi, dulà che al taie il cordon de morene di mieç 
e dopo la só confluence cu la Sfueime al taie ancje 
la cengle plui antighe cu la só valecule teracade. 
Parmis il so cors intai Comuns di Buie, Trep Grant 
e Cjassa, dulà che al travierse un dai trats di plui 
grande preseadure naturalistiche e paesagjistiche, 
il Cormor al cjape lis pocjis aghis dai siei tributa- 
ris minórs, fin a incuintrà ches ben plui consisten- 
tis de Urane-Sfueime, che e fás di plere de zone 
di Magnan in Riviere e de chine di misdi e di so- 
reli a mont di Tarcint e Tresesin. Il Cormor al 

| sbocje inte plane a misdi di Tresesin e simpri cun- 
. tun cors torteát al rive tal teritori di Tavagnà e in 
chel di Udin, dulà che al passe a soreli amont de 
citat. Pes tantis plenis, a motif dal so caratar une 
. vore torentizi, il Cormor al e stát fat presonir di ar- 
zins e retificát intal so cors inferior. Plui in jù al 
travierse l'alte planure furlane par fini pòc disòt de 
linie di resurince (linie des risultivis), tocjant i Co- 
muns di Talmasons, Pocenie e Mucane par là a 
| sbocjà inte lagune di Maran. In origjine il Cormor 
nol finive tal màr, ma dopo 33 chilometros si im- 
paludave intes largjis e bielis planuris molis loga- 
dis tra Mortean e Paradis, dulà che (cun precison 
a misdi dal puint di Sant Andrat) tra il 1938 e il 
1941 e fo costruide, une coneje di espansion par 
controlá lis son plenis e al fo fat il canál di scol- 
me che cumò al mande lis, aghis dal turint fintal 
már. 





Poesie fate di nie 


Mestroni 


Mi soi jevát buinore cu la voe 
di scrivi une poesie. 
O sint che vué la “vene” mi sbisie: 
e alore, dai! Ma, ... fevelá di ce? 
Di feminis, di amór, ch'ae int ur plás? 
(Lassin colá il discors, che nol e il cás!) 
Une albe lusorose? 
( Jevát adore,s si, ma no avonde.) 
Un prát Aurit, une havèe, une rose? 
Un CH aeren, un biel'soreli amont? 
Un nit tine cjarande? 
(Al è Zenâr, e al plüf che Diu la mande.) 
Opúr— ce sao Huin Jrut ch'al zue cul cjan 
te pás dal so bearc, tal cidinór? 
Cemiit, s'o sota vivi 
tra puce, incuinament e businôr?! ... 


Jo o cir ue "cartuline" insomp da cür; 
o pensi, o sgjavi, ma no cjati un pic. 
Nie. Nie di nie: un vueit, un scáür ... 
Ma alore, cun chel *nie", 

cemút-mo puedie nassi une poesie?! 

| Ss. Pieri e e Pauli 
Fara dal Lusinz 


Anna Bombis 


L: sagra dai patronos di Vilagnova a je antigo- 
na. Si calcola ch'a vigniva fata za dal ‘700 al 
timp dai conts Strassolt, parons dal borc. 

La gleseuta, una perla ai pis dal mont Furtin cul 
poc e `Ï cjastinar, a je stada sdrumada ta prima ue- 
ra mondial Dal '26, in seguit a la vitoria, a je sta- 
da fata sü di gnóf dal Guviár talian e cumo re- 
staurada, a fas biela-mostra dissé tal centro da fra- 
zion. A je cussì biela che a ven sielta spes e vu- 
lintir, dai nuvics pa;cerimonia: religjosa ch'a sigjila 
la lêr promessa di amôr. Pai 29`di jugn a si anima 
cun dut al borc, za difmätina bunora pai prepa- 
ratifs da fiesta. Prin da-seçònda uera, i fedéi a ri- 
vavin a pletons pa Messa granda cui a pit, cui in 
bicicleta e cui cu la briscja tirada dal cjaval. Avué, 
cambiáts i timps, a rivin in automobil risparmiant 
timp e fadia. 

Co si rivava di Fara, a erin za prontis li' bancare- 
lis dai ambulants ta l'ombrena dal cjastinàr plenis 
di golosets: colaz di impirà sui braz o di meti tor 
dal cuel, pevarins, biscots, carobulis, bagjigjis e 
caramei. Altris a vendevin magjinutis cui sants, si- 








vilots, cjampanutis di tiara cueta e baloncins di 
ducj i colórs leáts cul fil che, se ti scjampavin für 
di man, a lavin drets in paradis. Nancja a dilu, pai 
fruts a erin come al sucar pa moscjis: no fasevin 
che svogloná e golosá duta ché grazia di Diu. In 
glesia a vevin il puest simpri sigurat tai prins 
bancs. I ritardataris a restavin normalmentri für al 
fresc sot dal cjastinár. Chei dentri pero, si la pas- 
savin avonda ben cul ridi par ogni fota. Par lór al 
latin al era arabo e si stufavin prest e alora gi ba- 
stava butá al voli sul cuadri daür al altár, un cua- 
dri a la buna piturát a man ch'al rapresentava i doi 
apuestui, par sclopá di ridi: San Pieri al veva la 
man alzada cul secont dét stuart a forma di rim- 
pin. E no sarviva nuja-né djalons di brut, né re- 
clams a vôs alta, né smics pa musa par fâju tasé. 
La fiesta a finiva a la sera in ligria cul bal sul breàr. 
Ogni volta però, al plevan al si ingrintava e al pro- 
meteva lamps e tons pal grant scandul, tant ch'a 
vevin finit cul no balá plui. Ma l'an dopo, proprit 
tal di da fiesta, i contadins a vevin tacàt, senza 
scomponisi dai *befei" dal predi, a bati al forment 
cu la trebia. Al dopomisdi pero, nui neris di fà 
paura a rivarin sú dal már a cavalons. In doi e doi 
cuatri al era sclopát un temporalon su la taviela e 
una saeta a jera colada dreta su la trebia butanla 
fúr combatiment. Ducj a erin riváts a salvási ma, 
una vós insistenta a veva scomenzát a cori di 
bocja in bocja: “ Cjastic di Diu, cjastic di Diu". 





imper, Sagra dal = 
— Gjassic 


Anna Bombig 


Gjassic, un bombon di pais sul Judri ch'al se- 

gnava una volta al cunfin tra l'Austria e l'Ita- 
lia, a si manten in vita ancjamo in di di vué una 
sagra particolár: ché pal complean dal imperadór 
Franz Joseph der erste, ch'al cola justa ai 18 di 
avost, di di santa Elina. Cun dut che la defonta Au- 
stria a sedi lada cun Diu za di agnorums, al e un 
fat straordenari che Jo Fiesta 'a-cunduri cussi a lunc 
sfidant al cori dal timp. / 
Intant la vila a si anima de a di int in custum ch'a 
riva ju a pletons cu la banda dal Tiról, da Carin- 
zia, da Boemia, da Sloyachia par unisi cui fedéi di 
soreli jevát: slovens, croáts, ongjarés ducj popui 
che una volta a formavin al Imperi austro-ungaric. 
Cun lór, ancja una delegazion triestina ch'a si 
puarta daür la banda e autoritàts da Mitteleuropa 
talianis e forestis. 
Par doi dis a durin li' manifestazions plui impuar- 
tantis difati, za ta sabida a si svolz intuna taviela 
rasada di fresc e sierada jenfri murais cui merlos, 
il romai tradizionàl incuintri di popui intuna clima 
di granda ligria. E pa ocasion a burin für come 

foncs, bancarelis par vendi ricuarts e par sodisfá al 
Zl da bocja, sentáts tor da taulis sistemadis intor 
di una pista di bal, indulà che sotsera, a si sgurla 
lant daür dai walzers, da mazurchis, da staiaris e 
da furlanis. Gardeladis di luianis e altra cjar di pur- 
zilina, a funzionin daurman sprofumant al aiar di 
bon odór ch'al fás vigni l'aga in bocja. E nol 
mancja nancja al bon vin di cjanivis di Cormons e 
caratei di bira frescja cu la sbruma par fà passá la 
sét intant che al comitàt organizadór al si inseda 
par distribui i diploms e li crós di uera in memo- 
ria dai nestris muarts tai ains ‘14-18, ch'a vegnin 
consegnáts ai parincj. Una iniziativa inmaniada da 
benemerita sociazion mitteleuropeana par ri- 
cuardá ancja i militàrs Mts cun Diu sot la bandie- 
ra Zala e nera par massa timp dismenteáts. 

Ogni medaia una storia, ogni; diploma il non di un 
soldát degn di rispiet ancja se relegát tal grum di 
chei che àn piardút la uera. | 

Poben, propit a jé gi veva-tocjáti di là a ritirá i ate- 
stàts, je ch'a si diseva di+sei ché dal Duce e no a 
chei di cjasa ch'a erin státs ducj di Franz Josept. 
Par un grum di ains infati, si era presentada, daür 
invit, al puest dai fradis za romai in etàt. Dal '88 a 
ti vevin inmaniát ancja una biela mostra di foto- 
grafiis ch'a pandeva un toc di storia da nestris tia- 
ris al timp da defonta “ Austria felix *. E propit in 
chel an la vevin clamada für, par ben cuatri voltis 
sul palc par ritirà i diploms e li' crós in memoria 

di so pari e dai barbis di so pari: doi gjenerái di 
cjamp e un maiór di finanza sapulits cun ducj i 
onórs militárs tal simiteri austro-ungaric a Triest e 
ta chel di Bolzan. A sinti clamá par non i sioi, a si 
era ingropada pardabon, come dal rest a si era co- 
movuda ancja in chel an a Cormons a gustá insie- 
me a tancj invidáts, cun Otto d' Asburg fi dal ul- 
tim imperadór Carli, muart a Madera e di Zita, so 
femina, ancjamò in buna salüt ancja se avant cui 
ains. 

La sagra a continua ta domenia cu la messa gran- 
da intal domo di Cormons plen di bandieris di 
ogni colór. Sul tapét ros a jentrin i sorestants cui 
rapresentants di diviars cuarps militárs plens di 
medais sul pet e personalitàts; di alt livel. Di solit 
in chei ains, al era/al vieli plevan, mons. Pino Tre- 
visan a celebrá e a tigni la predicja par todesc, slo- 
ven, talian e furlan. Una predieja plurilengâl im- 
bombada di sintiments cristians e spirt european 
ch'a esaltavin la pas e d'union tra i popui e la to- 
leranza tra li' etniis. Comovent soradut, al moment 
da consacrazion cuanche dutis li' bandieris in ria 
a si sbàssin in segno di rispiet e, ancja a la fin, co 
il coro al taca il maiestós ino nazionál e ducj a si 
metin sul atent. Un'altra cerimonia ancja für dal 
domo co si invia al corteo daür da banda ch'a su- 
na cun ligria marcjis militárs fra dós alis di popul 
fèr sul marcjapis a bati li mans e a cjalà scaturit al 
spetacul ch'al torna ogni an. 

Campions 
urlans 
Roberto Meroi 


runo Bruni, ch'al nasse a San Vit al Tiliment ai 

18 di setembar dal 1955, al è stàt l’ultin dai sal- 
tadórs de nazionál taliane a saltá cu la pance. Si- 
chè, il 2.27 saltàt di Bruni a Bologne ai 19 di se- 
tembar dal 1979 al è ancjemò il record talian dal 
salt in alt fat cu la viere maniere. Bruni al faseve 
une picule corsute di tre pas, inpen dai cinc ca- 
nonics, ch'a jerin chei-ch'a tbastavin par puartálu 
ungrun in alt. Bruni al à anéje. il primát talian tal 
siarât di 2.26, fat a Genue ai 3 di fevrár dal 1979. 
Tal 1975 al rivà diesim es Universiadis di Rome. 
Sui prins dal 197671 tiyarip dongje dai seris pro- 
blemis di salât, ma Brunòral decide di dài un tai 
al mál e di là indenant cui alenaments e cu lis ga- 
ris: di fat, tal jugn di chel stes an, al rivà a saltà 
2.20. So gnúf alenadór a Padue (indulà chal jere 
làt a studià inzegnarie) al deventà Raffaello Pal- 
marin. 
Tal 1977 al rivà cuint ai campionáts europeans in- 
door di San Sebastian, cuart in Cope Europe a 
Helsinki e cuart es Universiadis di Sofie. Ai euro- 
peans indoor al lé ancje tai tre agns seguents. Po- 

dopo al fase un european autdoor a Praghe tal 
1978, e lis Universiadis di Citàt dal Messic (cuint 
puest) tal 1979 e di Bucarest tal 1981. 

Tal 1975 e tal 1981 al fo il prin dai talians ai cam- 
pionáts nazionai indoor. 

Bruni, dal 1975 al 1981, al à vudis 24 presincis in 
nazionál. 

Foncs 


Anelina Colussi 


Foncs, 
nassuts di rascous 
via pa la not. 


Foncs, 

macút di florus 
colour sclòfula 
di panola, 
Polpa-^ 3 è 

sauridé e ciarnosd. | 
Ombrenutis dda 
viers la rosada; 


Tamburs pleats 
ch'a imbombin 
di boins odours 
li stagions. 








TÓR al e scuasit di sigúr 
preindoeuropean. Tur/dur 
al vil dî semplicementri 
"cors di aghe”. In lengbe 
bascbe (che no je 
indoeuropeane) aturri al 
significhe "surzint". Tor 
par sloven si dis Ter. 
CORNELIO CESARE DESINAN 

S. Ester Regjine di Babilonie 

S. Oton Vescul 

S. Tomâs Apuestul 

S. LIODÔR DI AQUILEE VESCUL 
S. Antoni Zacarie Predi 

S. Marie Goretti Vergjine 

S. Claudio Vescul 

S. Guido Abât 

S. Veroniche Muinie € 
S. Piu Ï di Aquilee Pape 

S. BENEDET ABÂT 

Ss. Ermacure e Fortunât Martars 

S. Indri Imperadôr 

S. Camil di Lellis Predi 

S. Buineventure Vescul 

La Madone dal Carmel 

S. Lessio Rimit @ 
S. FIDRI VESCUL 

S. Rine Mulnie 

S. Elie Profete 

S. Laurinc di Brindisi Frari 

S. Marie Madalene Dissepule 

S. Brigjide Muinie 

S. Cristine di Bolsene Martare 

S. JACUM APUESTUL 3 
Ss. Ane e Joachin 

S. Aureli Vescul 

Ss. Cels e Nazár Martars 

S. Marie di Betanie Dissepule 

S. Pieri di Ravene Vescul 

S. Ignazi di Lojole Predi © 





La 


Mario Martinis 


a Tor (Turrus, Torre, Ter) e nas inte zone plui 

dentri del Pralps Juliis, sot Tanataviél, ai pits 
dai Monts di Musi, (529 m.s.l.m.) di plui bocjis ce- 
tant bondantis e dopo une corse di 6 chilometros 
in buine part in jet strent cun grancj tocs in fore 
(forra) e rive ae dighe di Crosis (la prime travier- 
se fate in Friul, progjetade e realizade dal Mali- 
gnani intai agns 1898-1900 par da energjie eletri- 
che al stabiliment di Bulfons; ae tranvie Udin-Tar- 
cint e lús ae citat di (Udin). Dopo il grant e speta- 
colàr salt de dighe, la Tor e cor inte larghe e bie- 
le val di Tarcint, plene di vilis e zardins, ae cuál i 
da un inmagament particolár e tocjade Mulinis (un 
timp puart di flum pai lens fats cori inte aghe e luc 
di une roie, di une siee e di diviers mulins che i 
an dát ancje il non), si invie, imbracade des culi- 
nis di Nanarià e di Nimis viers la plane di Sante 
Gnese. Achi la Tor e travierse la planure aluvionál 
mantignintsi a soreli jevát, dulà che e cjate il so 
afluent montan plui grant: il Cuarnap (15 Km), e 
continuant la só corse e tocje i cuei de Mote di 
Seorgnan fintremai ae pescae di Cumpite, dulà 

che e forme un biel lac plen di pes, di dulà che a 
partissin ben tre rois (Rois di Udin, di Palme e la 
Cividine). Pôc disòt, la Tor e piert dutis luis aghis 
inte coltre de aluvion che e je une vore permea- 
bil e cul jet aromai sut in buine part dal an e con- 
tinue inte plane a soreli jevât di Udin, segnant do- 
po i confins dai comuns logats di ca e di là des 
sôs rivis (viers Pradaman si imèt la Maline, ancje 
chiste sute in tante part dal an). Continuant a so- 
reli jevât di Palme, e cjape lis aghis dal Nadison 
(32 Km) e dopo chês dal Judri (22 Km), par con- 
fluî alore intal Lusinç e cun lui rivà fintal mâr. 

La Tor, che sot l'aspiet idrologjic e je definide un 
flum-turint, e je sogjete a un fuarte condizion to- 
rentizie cun secjis-sprolungjadis, ma ancje cun 
plenis di fà spavent; ché intal.là dai secui a an 
puartát distruzions al teritori traviersát. 

La Tor e je un flum fra i plui impuartants dal Friul, 
no dome pe só lungjiece è. pe só bielece, ma so- 
redüt pe funzion che éà vüt intai fats storics e in- 
tes vicendis socioeconomichis de Patrie e soredüt 
di Udin, tant che si po di che la Tor e je il flum di 
Udin. Difat, oltri ae pigule economie tipiche di 
ogni flum (come la pescje, la fluitazion dal le- 
gnam, i pascui des rivis, e l'üs di glerie e savalon 
pe costruzion di cjasis), fin dal XII secul in jutori 
di Udin e des tieris magris dal Friúl centrál a forin 
gjavadis de Tor ben tre rois (lis primis de nestre 
storie), par dà di bevi ae int, aes bestiis e aes tie- 











ris coltadis tra il Cormor e il Nadison, oltri che par 
fa movi lis ruedis di mulins e altris lavoratoris 
idraulics. Cundiplui lis aghis de Tor a forin dadis 
di bevi a desenis di miàrs di personis mediant i 
acuedots che a forin fats inte plane di Sante Gne- 
se (Udin 1886, Paulét 1906, Reane 1929 e Tarcint.- 
Buie 1932). 

I senaris di aghe de Tor e des sòs rois a ofrissin 
une particolór atrative di paesac, furnint al teritori 
traviersàt une preseade bielece di sigür interes, 
cun microhabitat e sistemis ambientái di alt valór 
botanic e zoologic. Il particolàr ambient storic, e 
paesagjistic des rois al vigni ancje declarát “zone 
di alt interes public" ai sens de lec1497dal 1939 su 
lis bielecis naturàls;-Ea-Tor è-à une puartade di 1 
mc/s a Musi e di 4 mc/s a Tarcint, mentri il Cuar- 
nap i puarte bel 300 litros al;secont. La só lungje- 
ce e je di 68 Km € la só concje di 1105 kmq. 


Y 

l puint 


Diaul 


Mario Martinis 


e il puint di Sant Quirin e ancje chel di Pre- 

marias sul Nadison a son cuasi di sigür dal pe- 
riodi roman, o savin invecit cun certece che dome 
inte Ete di Miec un puint in len al colegave lis dós 
rivis dal flum a Cividát, che intant si jere slargjade 
ancje sulla rive campe. Di fat, Francesc di Manzan 
descrivint l'inondazion dal Nadison dal 11 di se- 
tembar dal 1276 al dis, tra l'altri, che il flum “al ru- 
vina part dal mur publié "de pusternole" e ché 
puarte, al butà a tiere diviersis cjasis e ducj i mu- 
lins, rivant fintremai ae altece maiór del puint”. 
Chest al conferme che teiseconde mitât dal XIII 
secul al funzionave un puint in len che in chel 
pont de vile al conzunzeve lis dós rivis dal flum. 
Si trate dal plui antic manufat cividalés costruit in 
len, clamát ancje “di Santa Chiara" (dal vicin con- 
vent) o “minór”, rispiet a chel “maiór” costruit da- 
spò cualchi centenár di metris plui a val; al servi- 
ve dome pal pasac des personis (passerele) e al 
colegave il convent cu la puarte Pusternole o Bru- 
scandole (*Brosciandola"). Si sa che chest puint al 
fo comodàt cun materiál apueste intal 1328, di 

sigúr pai dams provocáts di une plene e che in 
part ancje al à cjapát fuc il 15 di setembar dal 1331. 
Si à ancje notizie che al vigni rifat intal 1430 e che, 
plui voltis rignuvit, al funzionà fintal Sietcent. 

Ma fin dal XIV secul Cividàt al ciri gnovis solu- 
zions pal colegament des dos altis rivis dal Nadi- 
son mediant la costruzion di un gnùf e plui sigür 
puint che al permetès ancje il passac di nemái e 
di cjárs intun pont plui centrál de vile. Cussi fin 
dal 1377, ma forsit za dal 1332 si invie la storie de 
costruzion dal puint *maiór", prime in len e dopo 
in piere. Chel di piere al vigni progjetàt di Jacopo 
Daguro da Bissone che al comenca la costruzion 
tal 1442 e che e fini dome te seconde mitât dal XV 
secul, dopo diviersis sospensions e sostituzions 
dai ciafmastris. Lis dòs tors che lu fasevin biel di 
ca e di la a vignirin eliminadis te prime mitát dal 
Votcent. Tal inutil-tentatif di ralentà l'avanzade dal 
esercit austroungaric. dopo 4 Ja “disfate” di Cjaurét, 
il puint al vigni fat saltà ik 27 otubar dal1917, ma 
al fo subite tornát a fà sü, tant di jessi inaugurát 
cun solenitàt il 18 mai dal 1918. 

L'ultin puint fat su sul Nadison al è chel dal Pul- 
far, dopo la rivuine di chel di prime (fat tal 1959 
dopo che chel plui vieri in len al fo puartát vie de 
plene dal 21 zenar 1958) e inaugurát il 31 avost 
1991. Ma il piü biel al e di sigür il puint *gnüf" di 
Cividát, realizàt cualchi centenár di metris plui a 
misdi dal *maiór" (o “dal diaul” secont la leiende), 

che dal 1988 al unis il borc di Sant Pieri ae rive 
campe cu la só slanciade struture. 

Come che si pò dedusi, il puint maiór di Cividat no 
lu à fat il diaul, ancje se lis leiendis de tradizion a 
son simpri bielis e cussi ancje ché dal puint sul Na- 
dison che e je rivade fin a noaltris come une des 
contis plui tramandadis in Friul. Dal pont di viste 
etnografic ché, come altris avualis leiendis, a son 
nassudis de antiche vision magjiche de nature, dulà 
che il puint al jere une opare cuasi sacrileghe fate 
dal om, che e vignive a violà la sacralitàt dal flum. 


Alar” DN 


CAN 
Paola Benedetti | 


r 


j A f | | 
L'aiar àl s MA lizér 
movint TE che un pavér. 
Zirin i niti ben planc pal cil 
gambiant la forme di cent a mil. 
Podopo e sburte une buerisine 
che e pár lizere, ma e je gherbine; 
ben planc si ingruesse 
e sburte 
e strissine 
e pare dut ator ator... 
lassant par dut 
dal polvar l'odór. 

La ciale e la furmie 


Gigi Mestroni 


La storie de ciale e de furmie 

je viere tancbe l'omp cb'e rapresente. 
Intant cbe une e vif in alegrie, 

e mangje, e béf e di sigtir no stente, 


di un soreli a cbelaltri si strussie 

la seconde; e no si sint contente 

fin che n vidi il bon de só fadie: 

Sale 
panariè p he di ce ch'al covente. 
4 
Ne robgi no, s Mu mai savude. 

Se chéste c ves di sei nostrane 
cui sono if s 24gjos de manfrine? 


Des dós cui ET m e gjolt e cui che sude? 
Mi àn dit che la furmie e je furlane .. 
alore la ciale e je triestine! 








Fiéra di San Jacu 
Mania 


Aldo Tome 


Furlan di Manià 


a Fiéra di san Jacu, a Mania, a colava in chel 

lunis di mercját pi par dongja al 25 dal meis di 
Lui (san Jacu). A vigneva encja clamada: la “Fiéra 
dai pirucs", parvia chi, a chel mercját, a si pode- 
vin cuistá chei pirucs primarói di misura crácula e 
tant doles. Ogni an, par ché ocasion, a rivavin 
mercjadants dai paeis iced Ogniun al si tirava 
intal solit post in tselits clients. La Lus- 
siota di Cjascjel is a) boi. i zeis, stracolmus 
di fruts, intal orli dal marcjapié denánt la BANCA 
MANDAMENTL esa s ingrisulava cuant ch'a si ve- 
deva capità dongja” chel c ntàt di Tano Pirucona, 
parvia ch'al veva il vissidàrtoi-sú, cenca domanda, 
6-7 pirucs, cu la scúsa da cercjàiu e, dopo glutits, 
al diseva: “A no son di gno gust!”, passant, subit, a 
altris rivindicui e fà il stes mot, fin ch'al si passe- 
va cenca spindi un bagatin. Un altri client ch'al vi- 
gneva ocjalàt di stuàrt da chei rivindicui, al era Tu- 
ro Pascalin chi, prima da fà pesá i pirucs ch'al di- 
seva da volei comprá, al pratindeva ch'a j vignes- 
sin distacáts i manis, parvia chi, lui, i manis a no 
ju mangjava e a nol intindeva paiáiu. Ma, una vol- 

ta, chel moscjous di Lurincòn da Pitruc, a 'j à vo- 
sat: “Sejampa via, tacàgn. Ti pos contentáti ch'i ghi 
avei distacát il pirucar!” 

Inta ché fiéra, a nol mancjava mai: Stela di An- 
dreis. Al si sentava intun scagnut, dongja la fonta- 
na di Placa Granda a fà, sul post, tramais di firizin 
par cjapá ucéi, suriis, pantianis, farcs... Chel, a nol 
sopuartava i clients ch'a si lagnavin. Una volta, 
Santina Citara, a era zuda da lui a reclamá parvia 
chi chel tramai ch'a j veva vindút l'an prima, a nol 
cjapava suriis. Alora, lui, sustát, a'j à rispundút: 
“Parona. Jo, i tramais, no ju fai par cjapá suriis; i 
ju fai, par cjapà bècs..!”. 

Dongja il cianton dal FERAREIS al si tirava, ogni 
an: Basili di GravenajdisS6ray-cul côl poiàt sul lo- 
set cjamát di sclàmpis, in len. di ròvri,tistignar, fras- 
sin, aunàr, cjàrpin... E, a chêi\ ch'a j domandavin 
si chei lens, a fasevin cjalt dopo" imborecáts, lui, al 
garantiva:"Jo, i soi stat sojaldár da lour co j ài taiáts 
intal bosc, co j ài segonâts a misura; co j ài paràts 
in scjela e, encja co j ài strissináts fin uchi... Figu- 
raivi co vegnaran brusáts...!”. 

Po, al era Severino di Frisanc, ch'al sestava il ca- 
gol da li so còssis (fatis di screnis di noglár), di 
fassa al LEON D'ORO. E a' j vosava, a ogni femi- 
na ch'a passava par devant: “Comprait una còssa, 
ch'a vi va ben par ogni dibisugn, via chi a puartà 
lat in lataria!”. 

Intal gjardinet, dongja da la croséra dal Broc di Tin, 





al era il post riservát a la Luvigjota dai Cocodécs, di 
Fana. Ch'a meteva in mostra una rassa di gjalinis 
rossis, cuiertis da un gaban di plumis ch'a j lassava 
discuierts nomi la ponta dal bec e li sgrifis da li çà- 
tis: “Li més gjalinis — a vosava —, in gracia ch'a son 
cussi intabarossadis dut il timp dal an, a no an mai 
un rafredour, a no dan mai un colp di tos ne un 
straludon... A voul disi chi, ce ch'al pàra il cjalt al 
para encja il freit e, al sigura la salût!”. 

A la Fiéra di san Jacu, scuasi ducj i omin a s'in- 
cussavin inta li ostariis a bevi...encja cenca seit. In 
ché di, cualchi osteir, par tema chi il vin da la can- 
tina nol rivi par ducj i clients, al si imprimurava a 
slungjálu cu l'àga e dá il plen a j caretèi. 

Ché Pen, a Manidy-aj è-durada agnóruns. Fin chi, 
cul ridusisi da la «ejaristia, il mercjàt di ogni sete- 
mana al è deventàt pèpul comi una Fiéra. E cussi, 
no è stada pi clamada: Fiéra di san Jacu. Ma, dal 
an 1991, un cumitát allà ihtindàt fala rissuri cam- 
bianla di zornada: invessi- dal lunis ( pi vissin al 
sant), a ven fata: la domenia. A' jèstada data una 
muntura pi da fiesta ma, a'j son státs cambiáts dal- 
dut i canotáts. In chel an ch'a e stada tornada a 
batià, a' à vulút essi prisint encja la Luvigjota dai 
Cocodécs di Fana (a 95 ags), cjapada da un vecju 
recuart. A voleva jodi la só rassa di gjalinis. A' à 
cucát par ogni baraca ma a nónd à viduda nissu- 
na di viva. A li à pududis vardá muartis inta la 
becjaria di Nino: cenca bugjéi, picjadis cu li catis 





pararia e il cjáf a pincjulon. In tal scuaiális di- 
spoiadis dal dut e cun una siéra smamida da ma- 
ladicis, disgustada, a' à dit: *Di sigür, chés j, a son 
muartis di freit!”. 


8 Settembre 2002 


1° dumenigia | 
sagra a San Gotart 


Bianca Borsalti 


bm. 


e invión, cóma'/ogni.an a pié, iua e mó cusina 

Maria, dò par sot CiafémMe ò pa la Barcelóna, 
su par Sorafin, al Pont déla Stemana e rivà a San 
Gotart: al è la Sagra,.la Messa, la Fiésta dei Pe- 
neérs. E sión nosaltre culérnéstre puldetute a par- 
lai. a contai déle mónth — dei malghés — dela Sa- 
gra de San Gotart cun quatre bancs (Oselin — Cle- 
rici — la Vecéta), thinc-sié stracagnasse, un póce de 
carobule, una féta de anguria e un guciarin de ge- 
lato giathà (fat cula giatha dela Busa de Frate) su 
un quadrut de ciarta velina. E sión nosaltre a vedé 
anciamò duta chéla dent: vu6mes, canais e póce 
fémene intorn a chéla diésa carga de cianth, de 
mateth e de speranthe. 

Campions 
urlans 


Roberto Meroi 


N assùt a Udin ai 21 di lui dal 1904, Mario Ago- 
sti a 19 agns al rivà prin tal slang dal disc tai 
campionáts furlans. Tal 1924 al vince la gare di ja- 
velot tai campionáts venits. Dal 1923 al 1926 al 
zuja di balon te prime scuadre dal Udin. Tal 1925 
al deventà campion talian arléfs tal pés, tal disc e 
tai 110 ostacui; l'an seguent al vince il titul junio- 
res tal pès e tal javelót-—^ © 

Al viesti la só prime: mae turchine a Paris pal in- 
cuintri France-ltalie-Svissare: a vignirin daspo al- 
tris 15 voltis, cun 4diriture dis vitoriis. 

Tal 1927 Agosti al le /a/Pòtdenon a vore tal Coto- 
nifici Venezian ch'al vevèrancje un grop sportif. 
L'an di là al vince il titubtalian di decathlon a Mi- 
lan cun 5644 ponts. Tal zir di doi agns al concui- 
stà cuatri medais d'aur tal javelot in incuintris in- 
ternazionai. Tal 1931 al tornà cu la Socie Sportive 
Udinese. 

Al fo campion talian assolút tal slanc dal javelot tai 
agns 1932, 1935, 1936: a Pise (cu la misure di 59 
metris e 35), a Firenze (58.85), a Bologne (63.06). 
Al deventà ancje primatist talian: ai 10 di maj dal 





115 LU] 


1934 (62.45) e al 3 di avost dal 1935 (65.23), sim- 
pri a Udin. Il record di Agosti al vigni batüt dome 
tal setembar dal 1950 di Amos Matteucci, che lu 
puarta a 65.94. 

Il campion udinés al veve un fisicat che, cu la só 
fuarce, dispes al spacave il javelot cul tirálu. Tal 
1934 al fase i campionáts europeans a Turin. Al 
siarà cu l'ativitàt agonistiche-tal 1957 par là a in- 
struî i atletis de Socie Sportive. Udinese. Tai agns 
Cincuante al deventà, alenadór de Federazion ta- 
liane di atletiche e'vice president dal Coni di Udin. 
Dal 1968 al 1978 al fo Erem dal Coni di Por- 
denon. 

Mario Agosti al muri a Pordenon ai 18 di jugn dal 
1992. 








Storiis 


di 


vite 


Franc dai Zucchiats 


U ne storie chiste, scomencade di tancj agns, 
cuanche o ti ai cjolte. O jerin zovins ducj doi, 
cun tante voe di fà, di impará, di parti. Cussi, o sin 
partíts insiemit pa lis stradis del nestri biel Friül. Vin 
fate tante di strade jó e te, tal cjalt, tal frét, tale sore- 
li e te ploie. Ti ai parfin odeát, olevi lassati là, sun 
tun rivàl, cuanche no rivavi a là indenant, mi 
mancjavin lis fuarcis, ma al e stát forsit li ch'o ai im- 
parât o oléti ben, a cam E inalore vie, vie di gnúf 
par altris venturis, Mi. soi inrabját ancje chés voltis 
che tu mi ás lassát à pit e o vin scugnút tornà a cja- 
se a planc a planc Ce orpo di besteate! No podarai 
però smenteà che tu mi ÀS-puartât in puscj mera- 
veós, che mi àn jemplát il cür di bielecis prezeosis, 
lGcs, valadis e monts di no podé smenteási. Cumò 
invezit, ti cjali li, poisade tun cjanton del garás, cro- 
dimi, o ai tentát di comedati, ma mi àn dit che ora- 
mai tu sés viele, la tecnolgje je dalde indevant, ina- 
lore o ai scugnüt cjolinti un gnove. Cuanche o pas- 
si par li e ti viót sole e suturne, mi cjape un grop tal 
cuel, ma sol par un lamp, savintint ce ch'o vin pas- 
sat insiemit. Cumo tu sés si tun cjanton dal garás, ma 
ancje tun cjanton dal cúr, cjare e biele biciclete mé. 








NADISON (sbaliát 
Natison). Peraule 
venetiche, “navigabil”; 
naturalmentri chest dome 
tal trat bas, cbe une volte 
al rivave al már. Par 
sloven si dis Nediza. 

Nadison 


Mario Martinis 


| Nadison (Natiso, Natisone, Nediza) al nas ae 

confluence dal Riu Blanc e dal Riu Neri che a ri- 
vin de chine di soreli jevát dal Mont Maiór, che al 
fas part de cjadene dal Grant Mont, e dopo vé ra- 
cuelt intal so prin trat lis aghis di tancj afluents 
logáts a parefresc inte part centrál des Prealps Ju- 
liis sei in territori italian che sloven, si invie viers 
soreli jevât, stant al flane de chine di setentrion de 
Mont Mia. Alore, pléantsil di brut viers misdi vicin 
Robic par un evident. fat di cjapade (cattura) flu- 
viàl, al cor dentri«de gole di Stupice (val trasvier- 
sál des chinis calcareis uneyore ripidis segnadis di 
desenis di riui che a vegnin jü di sburide su la gje- 
stre de Mont Mia e su la campe dai Monts Cuc e 
Mataiur), tornant a jentrà in territori italian. Parmis 
chest trat, il Nadison prime al piert lis aghis e do- 
po lis torne a cjatá intes tantis risultivis di parsore 
e sot tiere. Dopo un dolç cori intal toc final de só 
verde vál, al tocje Sant Pieri dai Sclavons e poc 
dopo sei rivát tal plan al comence a infuessasi in- 
tune spetacolàr fore. Li dal puint di Sant Quirin al 
cjape lis aghis dal flum Alberon (che al sbrisse jü 

de vàl di Savogne) cui siei tributaris Erbec (8 Km, 
che al cor inte vàl di Stregne) e Cosice (15 Km) 
che a drene la vàl di Grimà. Dopo al rive a Cividát 
corint sierát par strent intune grande terace alu- 
vionál creade dal so sei zovin causát dal cambia- 
ment dal percors plui a vál. Di Cividát, dulà che al 
mostre cuadris naturdi e paesacs parbadon di 
incjant, il Nadison al continue la só corse a magne 
inte plane tra Premarias e Firman e in forme di arc 
tra i cuei di Buri e di Rosacis, dopo des cuáls al 
va a confluí te Tor (cuasi simpri in maniere virtuál 
pe só mancjance di aghe di superficie) vicin Trivi- 
gnan. Il Nadison al è lunc cirche 32 chilometros e 
lis sós grandis plenis a son di 1600 mc/s. 


` a ` la. 


sy 

La tuarte > 
pauegne 


Gianni Colledani 


Cjacarade di Clausiet 


Clausiet, il pais dai spirits, un grum di int, par 

vecju, a crodeve a striaments e stroleghets. 
E dispès, dapiè dal fogolár, aves e iagnes ai con- 
tave ai canais stories di stries e di sbilfs, plenes di 
Macjaroi e Cjalciuts, Cuzzits e Bergui, Bagans, 
Strassits e Boboros, par fini cun chei di Peones 
che, sul fà dal scúr, ai vignive a toli las garzones. 
La puare int a veve-pore soredut da las Aganas, 
dai Salvans e dai Belandants che ai podeve fà om- 
bra las vacjes, fà cala, il lat e; be dispiet, dà fouc 
ai taulàts fracáts di fen. | 
A sares stade grivie pa la famee. Pa la cuál bisu- 
gnave prevedi in timp- 
Ducj ai clamave la Cie di-Condo che a steve jù pai 
Bearz di Vit, une vore nomenade par savie fà front 
soredut al pudie malefic da la Marangole. 
Mé bisave Madalene, ogni an, prime di domenie 
aulive, a la clamave tai Stifinins. 
La Cie a lavorave cu las tuartes, ven a stá che a ze- 
ve sul taulát e dulà che a olmave che ai fossin 
passades las stries, rampinantsi tanche une sghira- 
te spiritade, a leave une tuarte cjapant diurint e ca- 

gnól. Par stries di mieze vigogne a doprave tuar- 
tes ordenaries, o di noglár o di vencjár. Ma se la 
strie a ere une di chés tristutes an meteve une di 
salegn o di vuàr. 
Tal sió setór a ere tanche un miedi. Ma il biel al 
ere che ogni tuarte, come ogni midisine, a veve il 
sio prisi. 
Se po' la Cie a s'inacuarzeve (e a s'inacuarzeve 
ogni an) che sot il tet a pae a ere passade la Ma- 
rangole a diseve: 
"Cagne da l'osti di Marangole a e vignude encje 
chest an, ma cumo i la fás vidie jo!" 
E det e fat a tirave fór dal sacon une tuarte di 
pauegne e a leave parie cagnól e aone per blocá 
il malefizi. kah an Es 
p i 

Par agnorums a mé bisave Madalene cheste tuar- 
te di pauegne ai costà il miei toc dal camarin, ven 
a stà il salam dal bugjel dal cul 

Fg WA JAN à 


a JA ` 
j ` 


«^ RA 

Camnpions 
urlans 


Roberto Meroi 


| saltadór Luca Toso al nasse a Tavagna di Udin 

ai 12 di fevrár dal 1964. Incressút te Gnove Atle- 
tiche dal Friül, al vé sul prin tanche alenadór Ugo 
Cauz e daspò Enzo Del Forno. La só prime medae 
impuartante e fo ché di arint cjapade a 16 agns es 
Gimnasiadis a Turin, saltant in alt 2 metris e 13. 
L'an di là, al vince ché d'aur a Birmingham. 
Tal 1983 al fase un: -Chagr puest ai campionàts eu- 
ropeans di Schwechat; cuart ancje ai Zücs dal Me- 
diterani di Cjaseblancje. Podopo al vigni convocat 
pai mondiai juniofes di Helsinki indulà ch'al rivà 
diesim. E A 
Tal 1985 Toso al rivà diesim ai mondiai indoor di 
Paris e al vince il campionàt talian a Rome cun tun 
salt di 2.21. Tal 1987 al cjapà la medae di arint tai 
Zücs dal Mediterani di Latakia, al rivà otáf es Uni- 
versiadis di Zagabrie e al partecipà ai mondiai di 
Rome. 
L'an di là, al lé a Seul es Olimpiadis, rivant bon 
diesimtierc, e al tornà a vinci i campionáts assolüts 
a Milan. Ai 15 di jugn, a Padue, al fase il record ta- 
lian dal salt in alt cun 2.30 e, cinc setemanis plui 

in là, a Turin al le ancjemo plui in sú fin a 2 me- 
tris e 32. 

Tal 1990 al fini otáf cun 2.28 ai campionáts euro- 
peans di Spalato. Tal 1991 al vince l'arint ai Zücs 
dal Mediterani di Atene. L'an di là al fase a Genue 
i campionáts europeans al siarát. 

Luca Toso al à vit vistút la mae de nazionál talia- 
ne 20 voltis e al e stát tra i miors dís saltadórs ta- 
lians dal 1982 al 2000 (mancul dome il 1993), ven 
a stai di cuant ch'al veve 18 agns fin a cuant 
ch'and veve 36. 








125 AVOST 


Preiere di mé none 
Nassude dal 1870 e muarte dal 1965 


Fernanda Visintini 


Signór, 

dami la pás e l'onór 
becs di spindi 

blave di vendi 

une vacje te stale 

un purcit tal cjót 

un biel fantat tal jet. 


Baste cussi, Signór Benedet! 








Filusufie di mus 


Mestroni 


Tal fresc dal cjót pacific distiràt, 

al fás la polse un biel purcit nostran. 
Cucant par sot de puarte, al a lampát 
un mus à lavorá come un sotan. 


Cjamát di pés, sudát, sporc di pantan, 
in vite só al à nome tribulat 
cbel pwen e al a patide fan 

Quee | , = WA 
par tan chechel púrcit al à pacját. 
Um JA f N 
C N I RA p» 
“Tù, cjdr ami, no twas capit la vite 
— a li il purcit — viór me: cence fadie 
di blave ogni dà plene une cite!” 


Alore il mus, fermansi a tirà flât, 
j dis a chel purcit cbe nol fás nie: 
"No tu ses chel — mi pár— da l'an 


passat!" 








San ROC La sagra di San Roc a 


Spilinberc 


Gianni Colledani 


Favelada di Spilinberc 


gnorums fa, cuant che no erin tancj miedis e 

midisinis come cumo, la int a si avodava ai 
sants. A Spilinberc, par via dal passac tal 1532 di 
miàrs di soldats di Cjarli V, l'an dopo a fase la so 
comparsa la gjandussa, ven a stai la peste che a 
manda a chel altri mont centenárs di personis. 1 
beltramins alora a si avodarin a San Roc fasint 
preieris e prucissions; esprometint di tira sù in sio 
onór una glesia. Sparida) la gjandussa, tal 1536, fór 
da la muraia a compari una biela glesia dedicada 
al sant e da ché volta a Vwa pie la sagra che da 
lui a tira il non. DA 
Ancjamò al di di vue” dè viva chista sagra, pur 
cambiada, jodút i timps e li usancis. 
Ma fin sul scumincia dai ains sessanta, ven a stai 
ta l'era dal cusidet boom economic, a si pos di che 
la sagra a a mantignüt la sò anima popolar. 
Il 16 di avost a era fiesta granda a Spilinberc. A bu- 
nora a rivava int da dut il dulintòr, da la plana da 
la Richinvelda, da di la da l'aga, e sora dut da la 
plèf d's e da Cjastelgnòf. I pi a vignivin par curio- 
sá e spindi cualchi francut tal marcját ben furnit. 

Trops di personis a si movevin tra li barachis dai 
rivendicui tun sunsür di vós, di pivetis e di roná di 
vacjis. A era una zornada butada in staiara dopo il 
gran lavór da la galeta, dal fen e da la blava. 
Ancjamo a scür a rivavin a pie tal foro boario i 
bovárs cu li vacjis, manzis e torei. Prima da peàiu 
sot i arbui dulà che la Cumission a veva proviodüt 
colonei e cuardis, li bestis a vignivin fatis passá ta 
la fuessa da la cjalsina par disinfetà li talpis cirint 
da sconsurá l'afta e altris porcariis. 

A mieza matina al era il grant moment dai marcja- 
dants ch'a vosonavin cirint da meti d'acordo pa- 
rons e compradórs, sei magnificant il nemál sei 
cjatant cualchi difietut. E po ai cjapava li mans dai 
doi tentant che a sisstrensessin l'una cun l'altra, tra 
un alcà di presi da dba Pind e un calà di ché al- 
tra. A la fin il sensál al capiva che l’afàr al steva 
par zi in puart e“alora a ¡lu certificava cun tuna 
taiada da la só man) séta Mi. mans ingropadis dai 
clients. Par confermà l'afàr, a mans viertis a si da- 
vin pachis su li spadolis l'un l'altri e pò ai zeva al- 
la “Stella d'oro" o in cualchi bacarin a bevi un tai 
par iodi il colór dai carantans. 

Intant di lunc il cors il marcját al era entrát dal vif. 
Ducj i ambulants a cirivin di clamá pi int pussibil, 
batint un tamburel, sunant una piveta, prometint 
Roma e toma, regài e strafinets e vosant tanche 
Vanna Marchi e mister Baffo ta li televenditis dal 
di di vue. 

A onór dal vér bisugne di che chei rivendicui li a 
savevin il fato sio e a vevin za inventát il 3 par 2 
ancja se spes certs puars montagnói, fats a cjasa i 
siei conts, ai si trovava pitost a vé comprat doi e 
paját tre. A si vendeva di dut: cjapiéi, ombrenis, 
telis e regadins di ogni sorta, gots, tecis e pigna- 
tis, scugjelis e plats, lavamans e aurinárs. A pro- 
posit di aurinárs al ere un ambulant vicentin che 
al era propit un mago tal clamà dongja int par 
vendi. Un vér pionir di chel al sares stát il favolós 
Nord Est. 

Al si svantava di vé sei l'aurinàr cu la mantia a gje- 
stra sei l'aurinar cu la mantia a campa e, pai pi esi- 
gents, ancja l'aurinàr matrimonial cu la dopla 
mantia par partálu fór insieme la matina cun mal- 
cul fadia. 

In borc di miec a stavin li rivendiculis montagno- 
lis, soredut cjastelanis, cui zigots plens di siespis e 
di fics, di fasói, di vuainis e di capüts, di pirus e 
di spiersui primarói, di-baracocui e di nolis di San 


Jacum, e po di salatis, di radics e di menevolt, in- 


soma di ogni ben di Diu. 

Li massaris beltraminis a compravin, no sencia tirá 
jú taris par ciri di sbassá il presit, ma li monta- 
enolis a erin volps vecjis e a no si lassàvin freà. 
Che ai fos ancja sveltis di lenga a lu rivela chist 
episodi. Una siora beltramina un póc invidiosuta 
e plena di se una volta a tentà di menà pal boro 
una cjastelana disintj: “Se voleiso cjacará vualtris 

cjastelanis! Se a no fos par chei di Spilinberc mu- 
riressis di fan pal fat che dut ce che veis lu puar- 
tais culi al marcjàt. Se veis una merda, ancja ché 
la puartais a vendi a Spilinberc. Parse?" *Parse che 
savin che la comprais", a j rispunde ridussant la 
montagnola. 

Il marcjàt dai pursituts, tant biei cu la coduta rissa tai 
zigotons di sgrenis, al era sot i morai dongja l'ostaria 
di Carlini. Il mercantin, par mostráiu a iu tirava fór 
par una talpa e lór a sigavin da sturniti li orelis. Cui 
lu voleva blanc, cui neri e cui cu la fassa. 

Zà da li undis il Bachero al serviva tripis e bacala 
soredut pai montagnói che a vevin da torná sü a 
Midun, a Tramonc, a Través o a Clausét. Ancja li 
corieris di Pupin a yevin scugnüt cambià l'orari di 
partensa, no pi a misdi e dis; ma a un bot mancul 
un cuart, par dà môt a ducj di saurísi il stomit. 
Ma devant di un plat ben saurît di bacalà o di tri- 
pis, compagnàt magari da un dopli di vin, a si po- 
deva pierdi la tramontañäz..e ancja la coriera. 
Intant pi di cualchidun, dopo una devota preiera 
ta la glesia di San Roc, al tentava la fortuna devant 
dal capanon da la pesca di beneficensa tirát su li 
devant da la Pro loco. 

I fortunáts ai cjapava un lapis, un bon par un cafe 
al Micielin, cjapins par tindi i linsói, una piveta pai 
fruts, insoma li solitis garabatulis. I pi fortunáts, in- 
vesse, soredut i citadins che ai si rondolava in 
placa San Roc fin a miezagnot, ai podeve brincá 

la bicicleta, che par chei timps a era come una 
mercedes. 

Viers un bot ancja il foro boario, fatis li premia- 
zions dai nemái pi biei, al sierava. 

I bovárs a si inviavin a pie viers Navarons o Cja- 
sesola, Gradiscja o San Duri. Altris invesse a para- 
vin li vacjis su la rampa da la ferovia che a era li 
dongja par fális montá sui vagons tanche a si fos 
a Abilene o a Kansas City. A noaltris fruts, che ve- 
vin apene cumincát a léi li strissis di Tex, a ni sa- 
meava cussi. 

Li vacjis a no erin nancja dispeadis dai colonei che 
a entravin in azion cun pala e cariola i sotanüts, in 
concorensa l'un l’altri, par racuei li miei buiassis e 
coltà Port e i pomáàrs? <> È 

La int, come che bel belù a era rivada la matina, 
atitant un póc a la volta, come il caligo tal sorun- 
vier, a spariva da di placis e da li stradis par tornà 
a cjasa, lassant dut un cidinòr sa no fos stát pa li 
scussis dai bagigi che ai ériçava sot i pits. 

Sot il soreli ormai a plomp i ambulants a inpa- 
chetavin li lór garabatulis poiantlis sul cjar o sul 
camioncin. Cualchi frut pi indavidüt, e sensaltri 
golós, a si fermava a dà una man par cjapà una 
palanca e saurí la bocja di bagigi e di luvins. 

I malcul fortunáts invesse a si contentavin di zi a 
iodi a mangjá il gjelato li dal Gris. 

Al tornarà l'unvier 


Gjovanin Urban 


I mei di Buteis 

ai son in flòr: 

— Ce rabia cb'a mi fasin— 
A mi platin la tó cjasa 

a mi taponin il to balcon. 
Al tornara l'unvier 

A colaran ben las fueas 
E ogni di ti jodarai 

Jessii dal puarton: 


2? premi al concors leterari “Giuseppe 
Malattia della Vallata" sezion “Poesia in 
idiomi delle: minoranze etnolinguistiche 
italiane” 

Barcis, 13 luglio 2003 





JUDRI, par sloven Idrija: 
vós venetiche, che e viil di 
semplicementri “aghe”, 
come Udin, Duncje un 
non gjeneric. 

CORNELIO CESARE DESINAN 

- Judri 


Mario Martinis 


BI turint Judri (22 Km) al nas a misdi di Drencje, 

al cjape prime dome pocjis aghis di diviers 
riulüts e al cor fasint di cunfin tra l'Italie e la Slo- 
venie fintremai a Prepot. Si à di visási che chest 
turint, che da un pont di viste idrologjic nol e ce- 
tant impuartat, inte storie dal Friül, de Italie e dal 
Centri Europe al à vüt invecit une straordinarie 
funzion, in cuant abè stàt simpri mitút come cun- 
fin fra il mont latin e chei sclàf o todesc. Di fat il 
Judri al è ståt un toc di cunfin tra l'Italie e l'Austrie 
dal 1866 al 1918, dal 1947 un trat dal confin italo- 
jugosláf e apont, dal 1991 une part di chel cu la 
gnove Repubbliche Slovene. A Rutars, al cjape lis 
aghis puartadis dal turint Cosbane, che al drene 
dute la part di setentrion e di sorali a mont dai 
Cuei di Gurize (Collio Goriziano), plui a val (vicin 
Chiopris Viscon) ches dal turint Cuar (che al nas 
cualchi cilometro plui a misdi di Cividát e che al 
à par afluent il Chiaro di Madone di Mont) e vicin 
Vierse ancje chés dal turint omonim, so plui di- 
spatussát afluent di sinistre, par continuá dopo fin 
te Tor, póc prin che chest turint dal pedemont si 

buti a só volte intal Lusinc. Il turint Vierse al nas 
in Slovene, sui Cuei, e inte plane bonificade de 
Prevale (rest di un antic e grant làc) al supe lis 
aghis di tancj picui riui che a vegnin jú des culinis 
eocenichis dal dulintór (la front di misdi dai Cuei) 
come l'Oblin, il Barbacine e il Blancjis par sbocjà 
inte plane di Caprive, dulà che al cjape il riu Cri- 
stianice vicin Moràr e poc plui in jü ancje il turint 
Bisinke. Al travierse alore la plane di Marian aro- 
mai come canál di plere des bonifichis de Preva- 
le, sut in grant part dal an. Considerade la gran- 
dece de só concje, il Judri al gjolt simpri di aghe 
di parsore vie (superficiale), cuant che cheste no i 
ven robade de roie di Trussi. 

Campions 
urlans 


Roberto Meroi 


assüt a Gurisse l'11 di setembar dal 1937, Enzo 

Cavalli al à vüt fatis garis simpri cu la mae di 
societáts sportivis di Rome, a parti dal 1953. Al e stát 
ancje saltadór in lunc (so record: 7.41). Ma la só 
grande braure (al jere alt 1.86, undis centimetris di 
plui di Francesco Tabai) le à vude tal salt tripli. Dal 
1956 al 1962 al e stát clamát 21 voltis in nazionál e 
al à vit partecipát es Olimpiadis di Rome tal 1960, 
ai campionáts europeans di Stocolme tal 1958 e di 
Belgrát tal 1962. Cayalli al e passát dai 12.28 metris 
saltáts tal 1953, ai 16.10 saltàts a Varsavie tal 1959. Il 
so prin record talian (chel tieri al jere di Franco Bi- 
ni di 15.01 fat ancjemo tal 1939) lu bate tal cors di 
une gare di atletiche a Budapest ai 20 di avost dal 
1956: 15 metris e 09, Cavalli al rivà adore a fà la 
mior misure taliane tal salt tripli altris sís voltis, fin a 
rivá ae misure di 16.10 fate a Varsavie ai 14 di jugn 
dal 1959. Tal 1958 al vincé pe prime volte i cam- 
pionáts talians di salt tripli, a Rome, cu la misure di 
15.19. Simpri a Rome, l'an di là, al saltà 15.68 e al 
tornà a cjapà la medae d'aur. Cussi tal 1961 e tal 
1962 a Turin e a Napuli, cun 15.56 e cun 15.43. 

Preambul: Un pâr di agn fa o vevi metiit-jit chest 
ricuart di Siore Marie di San Denél e cumo e je propril 
la volte di cunfidálu al nestri Strolic... 


Siore Marie, bon sanc 
bon timp 


Berto Picotti 


iore Marie di San Denél, 108 agn, la plui vecje 

dal Friül e, forsit, ancje dal Trivenit. Le ài co- 
gnossude fasintj une interviste la volte ch'e jere ri- 
vade a 100 di primeveris. E dopo, ogni an, te do- 
menie plui dongje dal 30 di'maj, o soi de compa- 
gnie ch'e j fâs fiesté pal so genetliaco (come che si 
diseve di fruts co al faseve i agn Sua Maestà il re). 
Mi visi che, senzé tancj preambui, quant ch'o ài 
tacát il regjistradór par cjapá-su ce che mi conta- 
ve, siore Marie mi à dit a prin colp: "Chal viodi 
che jo, ancje ta chel striament ali, o feveli par fur- 
lan parceche ducj mi disin che jo, par talian, no 
vàl nuje, ma!... par furlan!... o vàl un milion!”. 
E jü, alore, cul so biel furlan, a contàmi la só sto- 
rie! e lis provis de vite! e lis vueris passadis, e la 
famèe, i fis di tirà-sù in timps di miserie; e daspò a 
dimi di sòs sürs: Cecilie, di Rizzúl — ch'e veve do- 
me qualchi an mancul di jé — mari di un Monsignór 
dal Vatican, e ché átre, disin la pizzule, Suor Gju- 

dite, novantedoi agn, muinie a Ruvo di Puglia... e 
vie, e vie... Di stà a scoltále proprit cul cür in man. 
“E ogni an — mi à dit a conclusion — ogni an, infa- 
libil! a Madone di Mont, ancje plui voltis ad an..." 
Tant je vere che póc prime ch'e mancjàs só sür 
Cecilie — e vignude-sü de Puglie Suor Gjudite — 
vie! dutis tre a Madone di Mont. Io, ch'o savevi, o 
ai fat une telefonade sü ai Fraris visanju di ché 
ecezionál presinze a la Messe des dis. E sit ancje 
jo. Lis tre venerandis, une dongje l'altre, tal prin 
banc cun chei di famee. La glesie plenone par vie 
di un pelegrinagjo di Cjavàs. Tacade la Messe, il 
celebrant al à pensát ben di di, testuál: "Abbiamo 
oggi la presenza di tre fedelissime, tre sorelle di 
.."e jù a precisà i agndi dutis tre, comenzant di 
siore Marie, la plui viele. Te glesie si à sintút alo- 
re dut un batiman;;; Podopo; la Comunion a lôr 
tre, e je stade puártade diretamentri tal banc par 
un at di rivuart a ducj chei agnoruns ch'a vevin 
intór. Finide la Messe, ssi capis che la int no spie- 
tave altri che ingrumási atór di chés tre fedelissi- 
me e dàur la man e brazzalis e bussalis e compli- 
mentási po, a buine reson. 
Une di — che nancje no mi pensavi ch'e fos di car- 
navál — o jeri a San Denél e o ài fat une scjampa- 
de a cjatá la famèe di siore Marie. Só brüt, la sio- 
re Aneta ch'e ten ché madone come un repipin, 
mi à parferit qualchi goloset di chei ch'e sa fà jê, 
bogn di fà vigni l'aghegole. E la siore Marie... a 

mi: “Ch'al mangji, ch'al mangji... che vué e je joi- 
be grasse e di joibe grasse ogni bocje si leche". 
Famose ancje pai proverbis furlans, siore Marie di 
San Denél; si visave che in timps di miserie — co- 
me che pós si visin — si usave di che ancje i pua- 
rets, te joibe grasse, a vevin qualchi alc par lenzi- 
si la bocje. Cun chel ch'e j e capitàt l'an passát al 
ven di pensá proprit che la só ore e sédi ancjemo 
tant lontane, graziant Idiu. Venastàj che il pujül 
d'ingres de lôr cjase al dà sul ’zardin cun tune 
rampe di vot grancj scjalins di piere. Siore Marie e 
va ogni tant su chel puiül a cjapà une bocjade di 
ajar, a cjalà lis rosis sotvie o a spietà qualchidun 
ch'al rive. Ta ché di il so Agnul custode al jere làt 
un moment in tun puest^ Furtune ch'al è tornát a 
colp! parceche la siore Marie, inzopedade, e veve 
fat, si, a rondolòns; ducj chei scjalins fin dapit, 
ma... senze fasi nujel quasi, Le àn puartade tal 
ospedàl pensant cuisa/ce, ma... gjavade qualchi 
pache e qualchi sgriade, no si ere fate nuje altri! 
La dì dopo, i miedis e àn mostràt lis lastris a chei 
di famèe: *Ve' ca, cjò... i vues, come une 'zovine 
di vincj agn, nancje un fregul di ostieporosi." Co si 
dis che no jere l'ore... 

Sabide stade si € pensade ch'e jere... sabide, e 
alore no j à parüt vér di ricuardá a só brüt Aneta 
une puisiute imparade, salacór, ancjemo di frutine. 
Vele: Sabidine fione cjare / sabidine fione mé / a 
son sis dis che jo ti speti / tú tu rivis dome vué. 

E grande, tant grande e je stade l'an passát, la vol- 
te ch'a 'nd' à fats 107! A la fin de fieste — une fie- 
stone cu la Messe in cjase come ogni an dal rest — 
ducj a complimentási tal daj cumiát: Marie ca, Ma- 
rie là, trop contente Marie? trop? cun tante int intór 
che ti úl ben... E jé, un póc suturne: — Nancje tant 
contente... 

— Parcé po, Marie, nancje tant, cun ché fiestone! Ti àn 
fate ancje la puisie! come ogni an, dai cent in ca... 
— Eh... — si € lamentade jé — mi an bussát dome 
chei vecjàts! ... 

“Vecjats di setante...otantagn! A varessin di séi 
fantats par jé. Invezzit, siór no... Vecjats! e vonde. 
Cetant bon timp, siore Marie! Brave! 

O usi dí, in qualchi ocasion, che “Plui si fasin i agn 
e plui si disfás la vite — ma se no si va indenant a 
fà i agn, la vite no si fas”. E alore, siore Marie, in- 
denant ancjemo a-fâ agn parsore agn, fin che il Si- 
gnór al lasse. E po... s'al ves di dismenteási — co- 
me ch'al pàr — miór ancjemo. 


Ma il Signór nol à dismenteát su cheste puare tia- 
re la buine e brave Siore Marie. Al e vignút a cjo- 
lile cun sé póc prime ch'e fases 110 agn! Si è di- 
studade tal sium come un lumin restát cence vue- 
li. Epúr— e mancjave si e no une setemane a la só 
ore — e jé, te mé ultime visite, mi à fat il regál di 
dimi-sit a memorie l'antigbe “Cjanzon di Nadál" 
ch'e scomenze cussi “Atenz duquancj, stait a sinti 

/ una cjanzon ch'e fàs stupi. / Quant ch'al nasse 
nestri Signór/ jessi una stela di gran splendór..." E 
jü, dute, cence pierdi il fil, fin insomp!. 

E il Fridl al à une stele di plui, in cil. 


Sere te Tor 


Mario Martinis 


L'agbe dé Tor e traspár tra lis gravis 

Un scjàs di ploé-at-à apene resentát il cil 
Di là di arzins'é pòt si poe la limpide sere 
Sutun svol di ocjis che a tornin in file. 

Consoliti, fantat! 


Mestroni 


Tú, zovin, tu mi disis, 

che dopo vé studiât tai agns plui biei 
par dái une sodisfazion ai tiei, 

che a scuele ti an mandát cun tant amór, 
tu disis che il lavór che tu ás cjatál 

al e une delusion pe tó etàt. 

La pae ridote al vues, 

comprási un'auto gnove no si pues, 

pa l'avigni un nuje di precis, 

di feriis, po, ti dam nome dis dis; 

e ché — par te— no je une robe serie; ... 


Consoliti; fantat; a'nd e di chei 
che a fasin dodis més a l'an di “ferie”! 

Barba Bortul i 
Mania 


Furlan di Manià 


| aveva li gurélis dilicadis, barba Bortul, e, 

cuant ch'a j capitava da sinti cualchi sunsùr 
fastidious a'j ghi si indrecavin ducj i peei ch'al ave- 
va intal cuarp. Lui, al tigniva sempri a puartada di 
man un frucòn di cròdia par ònzi ogni argagn 
ch'al sinteva a uicà: il cjadenàc dal porton, la ro- 
da da la cariola, il clòstri dal purcitàr... e a lu ci- 
dinava frugnant l'imprest, cun: ché cròdia. 
Cuant ch'al si è maridát sio fi Tunut, al à menât la 
nuvica, Clurinda Pissigheta, in cjasa dai sió vecjus. 
Clurinda, a veva tanta passion da ciantà tocs di 
opera e a si pratindeva da vei una biela vous ( ma, 
à era una upinion nomi só di jé, parce, chei ch'a 
si intindevin, a disevin ch'a era intonada comi un 
bussulot pecadát). E, cu la buna volontàt da spar- 
nicà un fregul di ligria inta ché cjasa, a si tigniva 
alta di tonalitàt par essi ben scoltada. Ma barba 
Bortul, a nol era sempri in estru da risisti ai trilus 
da la novara. Una di, subit dopo gustàt, Clurinda, 
a era inta la scafa ch'a sguatarava par lavá-su plats 
e scugjelis e a ghirlava ch'a j erin vignudis li venis 
dal col parfin sglonfis. A steva maltratant la *CA- 

STA DIVA" da l'opera NORMA di Bellini. Barba 
Bortul, cuant ch'a nol à pi risistüt, al e jevát-su a 
toli la só cròdia e, intal consegnála a Clurinda, a'j 
à dit cun buna maniera par no riscjà da urtála: 
*Cjoh, pusdata! Prova a dáti una russada in gola 
cun chista cròdia, parce, a mi par chi ti as li tun- 
silis ch'a ti uìchin!!!" 


Esams 


Gigi Mestroni 


O ài fat un luc discors cu la cussience, 
parvie cb'al fere il cás; 
cbe mi pareve scuasit di sei cence. 


Lis ài sintudis, ma o vin fat la pás. 





SETEMBAR 146 


Gigi 


L'ete dai celulárs 


Mestroni 


Co jeri frut — mi visi — 

al stave in viál di Palme un biát fantat, 
(la int "Carnera" lu clamve, o il mat), 
fuart e scuadrât tal cuál un zoc di ròl; 
pal borc al lave a fâ cualchi lavór 
menant lis mans e fevelant bessól. 


Tros agns sono passáts? 

Dal biât *Carnera" no si à plui memorie. 
Pero, par cbel ch'al ten a la cuestion 

dai "corsi e dei ricorsi” che à la storie 

e à di sei vere, se ancje in di di vué 

o viót tancj “Garneruts” imboraçàts 
mená lis mans e fevelási intòr! 

Aghis 


parlada di Gleris di San Vit al Tiliment 


Aga insucbida dal VR 
che ti lissis 
li tanis di bisátis intorgoladis. 


Aga lesera di Vincjaréit 
che tintinuland 
sgulusa screadis promesis d'amotì. 


Aga platada di grada 
che smamniosa ` 
ti sercis la scusa di un frit di s'cjapinela. 


Aga smarida dè rivai 
che incjantada: 
ti olmis il vuliledroús da la suvita. 


Aga disfrenada di temporal 
che ti contuárs 
ta li crosaris di viartis soncjádis. 


Aga fraida di palúd 
che cricand 
gualiva il sbòs dal'imbruni. 

Aga ingatiada di gorg 
che ti strasinis 
inglutind ombrenis crevadis di sgrisui. 


Agbis, che dutis ingrumadis, 
i sbrisáis, s'cjafoiand 

tal gross simiteri salát, 
strassinait lontan 

tal vustri sciass di montana 
i caroi smanious, 

dai mes parsè. 





LUSINC e je peraule 
indoeuropeane e 
anticamentri, par venetic, 
e sunave Aisontium. 
Il significát al jere “surzint”: 
si viót che a an cjalát 
prime il cors alt. 

CORNELIO CESARE DESINAN 

S. Ermelinde Vergjine 

Lusinc 


Mario Martinis 


Il Lusinc (Sontius, Isonzo, Soca) al è il secont 

flum de nestre regjon par lungjece (136 Km) e 
grandece de concje (3430 kmq che cjape dongje 
Alps e Pralps Juliis e il Cjars), ma al jentre dome 
in part intal teritori furlan (par 41 Km di lungjece 
e par 1112 Kmq di cjadin idrografic), in cuant dut 
il so cors di mont al aparten ae Slovenie. Al nas 
sot il mont Jaluc «di bondantis risultivis a 940 
m.s.l.m.. Curint jù/pe vàl Trente in cuadris di na- 
ture pardabon straordenaris, al rive ae concje di 
Plec dula che si ingrasse cu l'aghe fresche de Co- 
ritence che sbrisse jü dal maestós Mangart. A Sa- 
ghe al tire dongje ancje l'aghe dal riu Ucee che e 
rive dal pas di Tanamee-e, gambiant di bot dire- 
zion viers misdi e soreli jevàt, al traverse prin une 
fore e dopo une plane aluvionál, passant prin vi- 
cin di Cjaurét e dopo di Tulmin, dulà che al cjate 
il contribut ancje de Idrie (30 mc/s di puartade 
medie). Alore al scor viers misdi e soreli a mont 
prin intune vàl avonde largje e dopo intun strent 
canál, interot di cualchi grande dighe, tra il Cuel 
ad alt (alto Collio) e la Bainsice. Rivát ae strente 

di Salcan e dal so ardit puint di piere, il Lusinc, 
siór di aghe smeraldine, al passe il confin politic e 
al sbocje in planure, dulà che al tocje Gurize. Il 
flum alore si slargje intun grant jet di aluvion che 
i supe une buine part di aghe. Vicin Savogne al 
cjape in rive campe lis aghis dal Vipà (Frigidus), 
so plui grant afluent (32 mc/s di puartade) che al 
ven jü de siele di Piro e corint viers misdi dulà che 
ancje lui come ducj chei altris flums furlans a pier- 
din aghe inte coltre aluvionál de plane furlane, al 
separe la plane di Cormons e di Gradiscje di ché 
di Monfalcon. Dopo Casseglian il jet dal Lusinc si 
mostre dispès cuasi cence aghe, ancje dopo la 
confluence de Tor in rive gjestre, in corispuinden- 
ce di Vile Vicentine, che (cuasi simpri virtualmen- 
tri) i puarte ancje chés dai siei afluents Nadison e 
Judri (ven a stái dutis lis aghis del Prealps Juliis). 
Cualchi chilometro dopo, te zone des risultivis, al 
recupere une part des.aghis e larc e compost al va 
a sbrocási intal már a soreli jevát di Grau. A vál di 
S. Canzian, di fat, i bracs-dal Lusinc a an dade for- 
me a un aparát deltizi che, come che an dimostrát 
cetancj studis fats a pueste, si è planc a planc spo- 
stàt viers soreli jevát, doprant i jets clamáts Tiel, 
Primero, Averto, Isonzato, Isonzo Vecchio, Sdob- 
ba e Quarantia. 

Il Lusinc al è il flum plui bondant di aghe dal Friül. 
Ae stazion di Canál in Slovenie al à 127mc/s di 
puartade medie e dopo la colflence de Tor e dal 

supament des risultivis al à une puartade medie di 
170 mc/s e massime di 4400 mc/s. Tal so cors di 
montagne il flum al fas funzioná cualchi central 
idroeletriche, mentri inte plane al ven utilizát ce- 
tant par irigazion dal canàl De Dottori e di altris 
candi. 

Le vite jé un valzer 


Driussi 


Le vite si sa, e je un valzer 

che duc’ o vin gúst di balé. 

Si zire, si volte, si sburte, si pòche, 
si strenz e si busse. 

E po, sul plui biel, 

ti gjavin le musiche! 


Alore al somèe ch' al mancj sudut, 
che | ment sedi scúr, 
che | nujuz resti sul.,..... 


Ma el çori de vite che amôr l'a fat nassi 
nol'à mai ne fin. | ` 

L è riul eterno eb. dl scrèe vite gnove, 
ch" al slargje ogni cür. 


E insomp di ogni strade 
simpar une lûs: 

un ridi, un saliit, 

' ne cjalde cjareze 

cbe indore el ricuard, 
cbe ten simpri vîs......... 
Ne eterne promesse 

tal valzer de vite: 

restá simpri unis! 

Campions 
urlans 


Roberto Meroi 


assüt a Udin ai 24 di otubar dal 1948, Mario 
Vecchiato al vigni convocát te nazionál junio- 
res taliane cuintri la Svezie tal 1965. L'an di la, al 
rivà sest tal lanc dal martiel ai campionáts euro- 
peans di Soci cun 51.98 metris. Tal 1967 al bate 
plui voltis il record talian juniores dal martiel, 
puartanlu a 59.68. 

Cu la mae de Libertas Udin e-cun alenadór Sergio 
Zanon, ai 18 di avril:dal 1970 a Udin Vecchiato al 
stabilì il gnûf record talian assolüt cun 65.66. Tal 
Zr di doi agns lu bate ancjemò: "altris dis voltis, ri- 
vant a DOC mancul di nàf-metris di plui: 74,36. 
Simpri tal 1970 al rivà sest es Universiadis di Tu- 
rin, cuint in Cope Europe a Stocolme e al fo prin 
tai campionáts talians di Rome cun 68.40. L'aur ta- 
lian lu cjapà ancje tal 1971 (metris 67.62) e tal 
1972 (69.74). 

In dome tre agns al lé in nazionál A 16 voltis. 

Tal 1971 al rivà diesim ai campionáts europeans di 
Helsinki e secont ai Zücs dal Mediterani di Smir- 
ne. L'an di là, al fo novesim es Olimpiadis di Mu- 
nic di Baviere cun 70.58. Di li a tre dis (10 di se- 

tembar dal 1972), al fase a Gurisse la misure re- 
cord di 74.36: cun chel tir, in Germanie l'atlete 
udinés al sarès stát medae di bronc olimpic. 

La fieste di San Simon 


Codroip 


Franca Mainardis 


Cun la colavorazion di Dorine Zancopé e Agnul di Spere 


p: la sô posission gjeografiche, Codroip (la lati- 
ne *Quadruvium") e deventà fin dal antic il païs 
plui impuartant dal Friül di mieç pai siei marcjâts. 
La storie a conte che chiscj a forin vendüts il 17 di 
Novembar dal 1344 di Mainardo e Enrico, conts di 
Gurize, a Walterpertoldo di Spilimberg, insiemit a 
altris dirits feudâi. Fin a la ultime vuere, si tignivin 
doi marcjits al més, di-vacjis-e di cjavâi, inta chel 
ch'al è ancjemò clamât “foro boario". Ma la zorna- 
de che plui a invidave lis personis a vigni four di 
cjase e a zirutà pa lis placis dà la citadine ere par 
sigúr ché di S. Simon (28 di Otubar). 

Nomenade in origjine fieste dai Sants Apuestui Si- 
mon e Jude, a à pierdút cul là dal timp il “Jude” 
finál, stant che la int a crodeve che al fos il mala- 
mentri famós Iscariote. 

Il marcját al durave tre dis: dutis lis stradis a erin 
plenis di baracons, gjostris, taulis e taulins e sore- 
dut di bestiis di ogni sorte: vacjis, vigjei, manzuts 
ch'a rivavin parfin da la Toscane, purcits partáts 
ancje dai marcjadants di Perugje, e po gjalinis, 
polès, Ócs, rassis, cunins e v.i. 

I vecjos si visin ancjemo di chiste barefuse di vós e 
di popul: sensái ch'a sigavin par sierà l'afàr e a si 
davin grandis spudadis inta lis mans par dimostrá 
la lór bune fede, parons ch'a alcavin il presit e com- 
pradórs ch'a lu sbassavin, fruts ch'a vaivin parce 
ch'a volevin comprâ strasseganassis e cuarnetis... 
Lis gjostris plui impuartantis a eris lis cjadenis cu 
lis sentis di len, e la girandule tirade di un cjaval; 
lis barachis a vendevin dolcs (mandulis, crocants, 
pevarins), pomis e verdure, mais felpadis e stra- 
fanis di chei ch'a coventin pa lis feminis. 

La locande plui innomenade di Codroip a ere ché 
di siór Tomade, ch'a si cjatave li che cumo a e la 
canoniche. Oltri a un bon tai di vin e a l'aghe ga- 
sose, il client al podevecgjoldi il savòr special dal 
bacalà, da lis tripis, da. la sope.E lis purizions a 
erin tant bondantis che la int a veve cjapát il vissi 
di domandá, in cualsisei tratoriè; une purizion “to- 
made”, tant a di che A (paron nol veve di jessi 
strent inta la cuantitàt. ^ 7 

Insumis, in ché volte, si contentavisi cun póc. 
Vue, la vecje fieste di S. Simon a e dal dut gam- 
biade, come che gambiade a e la int e lis robis. 
Intant si fás sagre par un més, cun milante pro- 
puestis di ogni sorte, dal teatri a lis mostris plui 
svariadis, dal sport a lis manifestassions folcloristi- 
chis e musicalis, dal concors leterari a la S. Messe 
par furlan. 

In pocjis peraulis: Bocje ce vú-tu! 

Dal timp passát a son sparidis dutis lis bestis, se- 
gnàl ch'al e sparît ancje il mont contadin; cundi- 
fat, intal * foro boario * si cjatin cumo lis gjostris 
modernis, vérs modei di tecnologje asservide al 
divertiment. 

A son sparidis ancje lis locandis ch'a ufrivin il ne- 
stri mangjá carateristics ma, par prionte, a son re- 
stadis lis barachis, tantis di chés barachis che si 
dasi di maravee di no cjatant cualchidune ancje 
sui cuvierts. Il marcját grant si lu fâs l'ultime do- 
menie prin dal 28 di Otubar e al riclame une fu- 
lugne di int, soredut dai pais ator, tant che i cita- 
dins di Codroip, almancul une bune part, si siere 
in cjase par no scugni fà une spassizade obleade 
lant davour dal grant flum di-personis che dut al 
strissine cun sé. . : \ 

Par chel ch'al à bés e timp disspindi, par chel ch'al 
à voe di proponi € di cuistá, la fieste di S.Simon a 
e une ocasion uniche: comprá e vendi a son státs 
simpri il motór par movi Punivers; in chiste suaze, 
l'antighe “Quadruvium” no fas ecezion. 








OTUBAR 


Amour in rima 


Mario Milanese 


Ce biela roba in rima fá l'amour, 

cenca finila fâ vers da la riga four. 

Fá luncs periodos e cussi via, 

no badant trop a l'ortografia, 

di acents luncs, curts, ponts interogatifs, 

di agjetífs, pronons, esclamatifs. 

Da la lenga doprá di dut il miei, 

intrudusint nons e verps i pi biei. 

Infinit e imperatif decliná, _ 

fra virgulis, parentisis e nitmers:di contá, 

zi a capo, la pagjina voltà par-segno un flour, 
ros o blanc a recuart di un moment d'amour .. 
Rima bussada o cubiada o a terzina 

e... cenca regula poeticd-... encja la rima salta ... 








CELINE biel afluent de 
Midune. 
Non prelatin, venetic o 
forsit preindoeuropean, al 
vil di “cavitàt, foramp”. 
Chest non al è ståt dat 
pe prime volte al cors all, 
ch'al e infossát. 

CORNELIO CESARE DESINAN 

Celine 


Mario Martinis 


L: concje dal Celine che e je poiade intes Preal- 
Em ps di Pordenon e in part tes Alps, e je dividu- 
de a setentrion di ché dal Tiliment dai monts Mon- 
falcon e Pramaiór. La concje e cjape dentri il Riu 
Sec, il turint Setemane (15 Km), il Cimoliane (16 
Km) e il Riu Albe. La Celine di mont, che scor in- 
tune vál orientade cirche a est-ovest, e ven nudri- 
de di diviers picui riui di-origjine cjarsiche. Il prin 
afluent di une cierte impuartance al e il riu Sec di 
Gere, in rive gjestre, e dopo i turints Setemane e 
Cimoliane e altrispicui riui fintremai al lac artifi- 
cial di Barcis. Dopo la,spetacolar dighe, la Celine 
e cor intune strente e inmagade val cjarsiche une 
vore scavade (dulà che-une volte i coreve vicin 
ancje la vecje strade) fintremai ae strente di Mon- 
treál, dulà che i rivin ancje lis aghis dal turint AI- 
be e di altris risultivis cjarsichis. Proprit sul sbocjà 
te plane, la Celine e ven fermade di une altre 
grande e maestose dighe (ancjemò vué in costru- 
zion intal sit di Redone) che oltri a produsi 
energjie idroeletriche e fasarà di dute la val un 
erant lâc. Te plane lis aghis limpidis de Celine a 

vegnin subite glutudis te falde dal coni (conoide) 
di Pordenon, formát cui claps e la glerie strissináts 
ju de mont da part de Celine e de Midune, e di di- 
viersis rois che a puartin l'aghe inte plane cetant 
sute. Si sa che une part des aghis de Celine assor- 
bidis de plane aluvionál e va a nudri lis risultivis 
de Livence. Il cors de Celine al e lunc 51 chilo- 
metros. La part montane dal flum e à simpri aghe 
(puartade medie 11 mc/s), ancje se une vore va- 
riabile, ma ciertis voltis ancje di puartade ece- 
zionál (3800 mc/s) che a fat disastros e alagaments 
inte planure di Pordenon. 

Campions 
urlans 


Roberto Meroi 


S: podares defini Silvano Simeon l'atlete dai re- 
cords. Nassüt a Visco, in provincie di Udin, ai 
27 di otubar dal 1945, al tacà a tira il disc fintre- 
mai di frut. Al jentrà te Socie Sportive Udinese tal 
1963 e l'an di là al lé ai campionáts europeans ju- 
niores di Varsavie. 

Tal 1966 al vince il so prin titul talian assolüt a Fi- 
renze cu la misure di 54,66 metris, al vigni clamât 
in nazionál e al riva sest ai europeans di Budape- 
st. A 21 agns, te stesse zornade dal 16 di avril dal 
1967, a Milan al batè tre voltis il record talian che 
lu veve fat Adolfo Consolini 12 agns prime. La 
progression: 57.86, 57.90, 59.96. 

Tal 1968 Simeon al fo costret a là in Americhe par 
fasi fa une delicade operazion es venis. Planc 
plancut al tornà sui livei dai 60 metris. 

In dut al vince 10 titui di campion talian dal disc: 
il prin a Firenze tal 1966, l'ultin a Rome tal 1979, 
a 34 agns! 

Simeon al e stát il furlan che te atletiche lizere al 
à vincüt plui titui talians assolüts di ducj. Al e 
ancje l'atlete dal Friúl cun plui presincis in na- 

zionál: 52, tiarc tes presincis di simpri dai atletis 
talians, a pari cun Maurizio Damilano, Sergio Lia- 
ni, Pietro Mennea. 

Simeon al fo dós voltis medae d'aur ai Zúcs dal 
Mediterani: tal 1967 e tal 1971; tal 1975 al rivà se- 
cont, tal 1979 tiarc. Al lé es Olimpiadis di Munic 
tal 1972 (diesim) e a chés di Montreal tal 1976. AI 
fase cuatri campionáts europeans, cuatri Copis Eu- 
rope, dós Universiadis. 

Tra i prins records talians dal 1967 a chel di 65.10 
fat a Rome ai 27 di maj dal 1976, a passarin nüf 
agns. Il primàt d'Italie tal disc al fo superát di Si- 
meon in totàl nüf voltis. 





167 NOVEMBAR 


Cjolisi e lassási: mode di vué 


Gigi Mestroni 


Chel mataran di Toni 

— cjatantsi fra i invidáts di un matrimoni — 
a un pont si jeve, e alcant la tace al vose: 
“Vive il nuvic, e vive la só spose! 

E che par simpri e duri cheste union!” 


Ma pò, pintiit, al pense fra di se: 
èsal augür ... opúr maludizion?! 

Sclips a À 
sapience popolar 


Eddy Bortolussi 


I 
Par scomenca 


Il voli al viót dut für che se stes! 

Di che un al è muart no vúl di ch'al à vivüt! 
L'amór, se al è amôr, nol à bisugne di provis! 
Beáts chei che no si spietin nuie: no varan delu- 
sions! | 

L'inteligjent al à plasé di imparà: il stupit al prefe- 
ris insegná! 

Cognossi chei altris e je sapience. Cognossi sé stes 
e je sapience plui grande! 

La muse e je l'anime dal cuarp! 


Il 
Par là indenant 


Prime di cori bisugne imparà a cjamina! 

AI è miór save alc di dut, che no savé dut di une 
robe sole! 

Cence passion no si fás nuie di biel! 

Cui che nol cir nol cjate! 

Cui ch'al va a planc al à timp di piardi! 

ITI 

Di tigni presint 
Ogni etát e à i siei divertiments! 
O sin cuasi ducj bogns, fintremai che nol coste nuie! 
Un curviel al e zovin fintremai ch'al e curiós! 
Bisugne savé adatási al presint, ancje se il passát 
al pareve miòr! 
No bisugne mai resti cence alc di fà! 


IV 
AI vül savüt 


La persone e va studiade come un libri! 

Il metal si sint s'al e bon dal sun, lis personis des 
peraulis! 

Il miór consei lu dà. l'esperience: pecját ch'e rivi 
simpri masse tart! 

I difiets di chei altris no somein mai ai nestris! 
Plui che mangjant l'apetit al ven saltant il past! 
L'amór al è eterno fintremai ch'al dure! 

Cui che nol sa balá, al dis che i sunadórs no san suná! 
La robe che no coste no je preseade! 

La zoventüt e je une malatie ch'e passe cul timp! 
[l curviel picul nol à problemas grancj! 

Si po ancje sei plui furbos di cualchidun, ma no di 
duc]! 

La vite e je un vistit che i zovins a viodin pal dret; 
i vecjos pal ledrós! 

Plui si va indenant, plui si fás fadie! 

V 
Sul jessi, il fà e il compuartasi 


Cui ch'al mangje nol pense ae fan di chei altris! 
Cui ch'al à masse peraulis al reste bessól! 

Fevelá di curviel no vil di fevelá di inteligjence! 
Tancj no deventin grancj, si slungjin e vonde! 

I cjacarons a son come i seglárs: no tegnin dentri 
nuie! 

Alè miór sbrissá cul pit, che no cu la lenghe! 
Par netá une robe bisugne simpri sporcjà un'altre! 
La int che no à mai timp e fás póc e nuie! 

Atents al miedi ch'al à un rimiedi par dut! 

Cui ch'al ronfe s'indurmidis par prin! 

Magari par cás, ancje il stupit ogni tant al à reson! 
L'ucel par tant ben ch'al cjanti si ripet simpri! 
Ogni plante für di puest e je “jérbate”! 


VE! li 
I pinsirs 


I pinsirs no pain dazi! 

La masse primure e pò ruviná dut! 

Si scomence a deventá vecjos cuant che lis cjan- 
delis a costin plui de torte! 

I bulons ch'a restin no corispuindin mai aes vits! 
Cul là dal timp ancje une scove si scove vie bes- 
sole! 

L'ombre e fás i stes moviments cence fadie! 
Omps e melons a àn une robe in comun: dal di 

für no si capis s'a son bogns! 

Il gjal al cjante ancje la matine ch'al finis in pa- 
diele! 

Une mascare e vàl plui di une muse! 

Il masse mangjá al ruvine il stomi, il masse savé 
l'esistence! 

No si à mai sintüt a di che un al scolte masse! 


VII 
I becs 


Se tu rivis a contà i tiei bécs no tu "nd às tancj! 
Bisugnarès vivi di puars cuntun sac di bécs! 

I bécs a son une maledizion cuanche no 'nd e 
avonde! 


VI | 

/ Lis feminis. 
L'unfier des feminis alè la vecjae! 
Lis feminis ch'a san masse-a restin vedranis! 
Il tasé nol e des feminis! 
Il lari al domande la borse o la vite: la femine du- 
tis dós! 
Se une femine no ti vúl, no vúl di ch'e je virtuo- 
se, e cir nome alc di miór! 

Práts magris de Tór 


Mario Martinis 


L'ingorditát dai contadins e je rivade 

Ancje sui fofs práts magris de Tor 

Fats di jerbis minudis e di tancj piçui flórs 

Che la tiere rissinide non rivave a fáju deventá mignestris 
Achi si passave il timp a volé ben a fantatis 

E a fá progjets di vite plui grancj dal amont 

Cum cun vuarzinis tiradis di tratórs alts come cjasis 
I gniifs coltivadórs de UE a an distrüt chescj práts 

E ju an fats cjamps par semená-ancjemo blave 

Par vé ancjemo plui bécs.e restà simpri ignorants 

Lór che di práts verts no san ce fà 

Lór che come simpri tal jet a san dome fà fiis. 


£ 








STELE, anticamentri 
Anaxum ‘il fangós' 
(venetic?). Stele e je, par 
latin, “lagbe che e distile”. 
Difat al nas des risultivis. 
Lu àn interpretát ancje in 
mit sbaliàt. 


CORNELIO CESARE DESINAN 

1 
2 
3 
4 
5 
6 
7 
8 
9 


S. Eligji Vescul 

S. Bibiane Martare 

S. Francesc Saveri Predi 

S. Barbare Vergjine 

Il DI AVENT € 
S. Nicolau di Bari Vescul 

S. Ambrós Vescul 

La Madone di Dicembar 

S. Siro Vescul 

La Madone di Laurét 

S. Damas I Pape 

Ill DI AVENT = 
S. Luzie Martare 

S. Zuan de Crós Predi 

. Albine Martare 

. Delaide Imperadore 


un 


— 
LA 
e / t . » E ^ Da 
KE YANG Sr gu < < Z CORRE 
un 


17 S. Lazar Vescul 

18 S. Grazian Vescul » 
19 IV DI AVENT 

20 S. Libar Pape" 

21 S. Pieri Canisio Predi 

22 S. Flavian Martar 

2 Ss. Vitorie e Anatolie Martaris 

24 S. Irme Badesse 

25 NADÁL DAL SIGNÓR 

26 S. STIEFIN MARTAR © 
27 S. Zuan Apuestul 

28 Ss. Nocents Martars 

29 S. Tomás Becket Martar 


30 J  S.Gjenio Vescul 
31 V S. Silvestri Pape 

"Stele 


Mario Martinis 


flums di risultive de Basse furlane a tornin, pu- 

rificade, l'aghe pierdude dai flums alpins (Tili- 
men, Fele e lór afluents) e prealpins (Celine, Mi- 
dune, Tor, Nadison e lór afluents) tra lis gravis de 
alte planure furlane, aghe che e torne a jessi fre- 
sche e limpide parsore tiere pes stratificazions fi- 
nis poiadis sul font che lu an rindút impermeabil. 
Chest picul meracul de: nature, presint scuasi in 
dute la planure Padane, in Friúl al seguis une linie 
trasversál che va di Pulcini a Vilès, passant par Co- 
droip e Palme e che divit la planure furlane in Al- 
te e Basse. Chestis aghis trasparintis e di tempera- 
ture costant a an vüt unergrande impuartance in 
dute la storie dal om, che te antighitát al pode vi- 
vi intes zonis umidis de Basse protet de imense 
foreste planigjane e fluviàl cressude achi (che i de- 
ve aghe, pes, nemai selvadis e plantis par vivi), 
che inte ete di miec e moveve lis ruedis idraulichis 
dai mulis e che fintremai ae zornade di vué a per- 
meterin la navigazion fluviàl, come che dimostrin 
i antics puarts di Concuardie sul Lemene e di 
Aquilee su la Natisse e chei di vué di Torviscose 

su la Ause e di Nogár sul Cuar. Ancje in di di vué 
lis aghis di risultive a son usadis a larc par üs ci- 
vii e indutriai e pal alevament di trutis. I plui di- 
spatussáts flums di risultive a son Noncel, Flum, 
Sile, Lemene, Vár, Turgnan, Stele, Zeline, Cuar, 
Ause, Natisse. 

Lunc cirche 17 chilometros, la Stele e je il plui im- 
puartant flum di risultive dal Friul e cu la rét dai 
siei afluents e racuei cuasi dutis lis aghis che a ve- 
gnin für te zone dal risultivis fra Codroip e Cja- 
stion di Strade e che a son in grande part chés 
pierdudis dal Tiliment intal so jet median di alu- 
vion. Il bas Stele al ven nudrit des aghis puartadis 
dal Tai (10 Km in part artificial), de Torse e de Ste- 
le stesse (che tal prinitratye presente un maraveós 
jet ancjemò natural); che e finis cuntun delte in- 
terlagunár a trè chilometros. tal amont di Maran 
Lis aghis de Stele,cuietis e discretis pe basse pen- 
dence de plane e pe/buine,e costante butade des 
risultivis, a son cuasi simpri niveladis e a presen- 
tin une puartade minime-di 18 mc/s e medie di 34 
mc/s. 

Lungjece dai plui grancj 
flums furlans 


Tiliment 
Lusinc 
Livence 
Tor 
Celine 
Fele 
Midune 
Cuar 
Dean 
But 
Cormor 
Nadison 
Cose 
Arzin 


Lumiei 


Mario Martinis 


Km 172 
Km 136 
Km 115 
Km 68 
Km 51 
Km 50 
Km 93 
Km ^41 
Km 37 
Km 33 
Km 33 
Km 32 
Km 30 
Km 28 
Km 22 


Judri 


Pesarine 
Chiarsò 
Saisere 


Stele 


—C€imoliane 


Golvera 


Cosice 


` Maline 


Ausse 


Setemane 


Pontebane 


Cuarnap 
Zeline 
Tai 


Km 
Km 
Km 
Km 
Km 
Km 
Km 
Km 
Km 
Km 
Km 
Km 
Km 
Km 

Al 10 Dicembar 2002 


Ovidio Colus 


Dedicade a Luzian Verone 


Luzian 

cui fitu cal cródi, 

cal si rasegni, 

a vuioditi distirát 

frét, fèr, in ta chel jet di albeu. 
Eno ridini a no 

imgropalz, 

cun Brune e i tiei fiis. 

Ma cui no? ` 

La Filólogjiche: 

la Scuele di Furlan 

i Cors di Furlan || ` ` 

la Scuelute di Fuirlan di Palme 
la Parocbie 5. Pio X 

la Catoliche J^ 

i Fazoletz Verts 

i Scritórs de TO Rassegne, 
Flumisel e ducj i País dal Fritil 


e don De Roja 
lát indenant 

a spalancati 

ché Puarte d'Aur. 





LUZIAN VERONE 

Campions 
urlans 


Roberto Meroi 


A rmando Filiput al è stát un grant dai 400 me- 
"a tris ostacui e ancje un dai pòs atletis talians a 
vé batüt un primát mondiàl. Al sucede a Milan ai 
8 di otubar dal 1950. Filiput al core lis 440 yards a 
ostacui in 51"9, fasint miór dai merecans Ault e 
Cochran che a vevin il timp di 5272. Te stesse ga- 
re al otigni ancje un 51"6 sui 400 metris, timp 
compagn di chel fat dai, primatiscj europeans, il 
francés Arifon e i| todesc Holling. Filiput al fo 
clamât 22 voltis in mazionál, a scumincá di Svissa- 
re-Italie a Zuric dal 23 di avost 1942, fin al 1955. 

Tal 1942 a Bologne al vinçè il so prin campionàt 
talian cun 55"3. Tornâtin piste daspò de seconde 
uere mondiál, Filiput al cjapà di gnúf l'aur na- 
zionál sui 400 ostacui tal 1946 a Milan cul timp di 
54"3, a Bari (54"9) tal 1949, a Turin (5178) tal 1950, 
a Milan (547) tal 1951, a Bologne (5377) tal 1952, 
a Rome (5378) tal 1953 e a Firenze (5373) tal 1954. 
Ancje cu la stafete 4x400 al cuistà medais di cam- 
pion talian tai agns 1949, 1951, 1952. 

Tal 1949 Filiput al fase il record talian dai 200 me- 
tris ostacui a Brescie (2477). L'an di là, al riva a 24" 

nets a Lion. Tai 400 ostacui, tal 1950, al miorà par 
cuatri voltis in vot més il primát talian, fin a 
puartàlu a 5176, timp ch'al resiste fin tal 1959. 
Ancje cu la stafete 4x400 al fase il record talian a 
Bruxelles tal 1950. Tal stes an al fo ancje medae 
d'aur ai campionáts europeans di Bruxelles tai 400 
ostacui, e di arint te stafete 4x400. 

Tal 1951 al vince i Zúes dal-Mediterani di Lissan- 
drie d'Egit cun 5378, e al tivà sest es Olimpiadis di 
Helsinki dal 1952. d 

Nassüt a Roncjs, in provincie di Gurisse, ai 19 di 
dicembar dal 1923, Armando Filiput al muri a 
Monfalcon ai 30 di mare dal 1982. 

Nadál cence Nadál 


Gigi Mestroni 


Nadál: la grande fieste. In dutilmont. 
Une fieste ch'e pár no fini mai. 

Par dís, par setemanis 

un cori pes buteghis pai regdi, 

(che par un colp ducj bogns a si devente), 
studiant ce ch'al covente (e ancje di plui) 
par jé, par lui, pai fis, 

pai nestris cjárs amis, ... 

E chel gustá di gale pe famèe: 

un bof salat un platdi persut crût, 

i tortelins in brity W 

muset ci la broade o cu lis lints, 

lis tripis, il isah dl ròst di dindi; 

e po spumant, pandàur e paneton, 

e il mandolát, tant bon! ... 

Par une di, fameis come une volte: 

i fis ch'a tòrnin dongje di ogni dontri, 
un strengisi, un bussási, e il cür ch al scolte!... 
Il clip dal caminet 

ch'al da chel sens di pás e di cuiet! 
L'arbul cui lustrins, un treséf in bande; 
Lis lüs di tancj colórs su la verande, 

sui arbui dal zardin ... 

Vaben, però: Gjesit Bambin, ce jèntrial? 

Catine 


DICEMBAR 


Njui blancs 


Vencjarut 


Njul biel dulà vatu? 
Jo no lu sai frutine, 
cassit intal cil o svuali, 
l'aiar al cor intór 

e al mi strissine 

cemiit che a lui i plis, 


(més di avril;:2003) 

Gigi 


Gnocis d'arint 


Mestroni 


"Chest ant o fâs lis més gnocis d'arint” 
al conte in ostarie Menut, ridint — 
"Poben, augúrs, di cúr— i amis, alore — 
e ce regál j fástu a la tó siore?" 

“A sielgi un viaç o sai che no si sbalie: 
la puartarai in Australie." 

"Ce pinsirut, copari! Nie mál. 

Cuissa-po pai 50, ce regal!" 

"Par ché-tolte, s'osarai chì a contále, 

o tornarai lajn a ritirále. " 

Lis primis pidadis 


Udin Za tal 1893 


Roberto Meroi 


U: dai tancj merits de viere Societat di Gjimna- 
stiche di Udin (fondade tal 1875) al è chel di 
vé puartàt in Friúl il zúc dal balon cuanche 
ancjemo in Italie a moments nissun lu cognosseve. 
Al capità che il mestri e cjapitani de scuadre de so- 
cie sportive udinese, ch'al si clamáve Toni Dal 
Dan, cun Augusto Tam e altris dis atletis udinés, a 
lessin a Genue tal avóst«dal 1892, par une manife- 
stazion nazionál di gjimnastiche, In ché ocasion, a 
Dal Dan e a Tam, dai sportifs genovés i tabajarin 
ungrun ben dal football, che lu vevin puartát te 
citât de Ligurie i marinárs inglés. Di li a di un an, 
e nasse la socie Genoa Cricket and Athletic Club. 
Intant a Udin al jere bielzà stát batiát ai 22 di avril 
dal 1893 il Cjamp dai Zücs. Prin in Italie. Siche, ai 
26 di dicembar, simpri dal 1893, e fo fate une esi- 
bizion di chest gnúf zúc dal balon tal gnúf cjamp 
sportif udinés. 

Il sfuei cuotidian "Il Friuli” al scrive in merit: "Al e 
un zúc cun tune gruesse bale di corean, par cui 
cbe no lu saves, ma cbe inpen des mans si doprin 
i pits; sfadiós ma ungrun gustós e plen di emo- 

zions. In cbest züc al covente il mestri, e il mestri 
al e stát cjatát tal zovin dotór Roner, cbe lu à im- 
parát a Zuric, e che lu zue cun distint mistir. La 
partide e jere componude di sedis zujadórs, vot 
par bande, ma il züc al pò jessi fòt in trente o cua- 
rante, e al e cussi ch'al cjate cun facilitát puest 
jenfri la zoventüt studióse”. 

Altris partidutis a vignirin fatis tes setemanis se- 
guentis. 

La stampe udinése si mete de bande dal svilup dal 
balon a Udin: “Il Friuli” stes al publica la cronache 
di une partide fate a Berlin. 

“I cjapitanis, ven a staj i diretórs dal zác, a vevin 
cirût für un slarc lunc 125 pas e larc 80 pas, lu ve- 
vin segnát cun bandierutis blwe zalis. In somp des 
dós bandis plui strentis a jerin dós spuartis indulà che 
si à di ciri di sburtá la bale par rivá ae risoluzion. 

I doi partîts a jerin: denant cine assaltadórs, datir 
tre marcadórs, dai pas pluti- indaûr dôs uardiis de 
mete; sot dal arc de puarte al sta il uardeporton, 
un soci une vore umpuartant de difese, ch'al e il 
sòl ch'al po cjapá la bale cu lis mans... " 

Te sierade dal 1895 la scuadre di Udin e vigni in- 
vidade a Rome e, denant nuje mancul dal re d'I- 
talie, e fase viodi ai romans un züc che no co- 
gnossevin par nuje: il balon. Di li a un an, i ba- 
lonirs udinés a lerin a Trevis e a vincerin il prin 
campionát d'Italie di football! 

La storie e continuà cui blancs e neris tal cjamp di 

vie Dante, daspò in chel di vie Mentane, par rivá 
tal 1924 tal gloriós Polisportif “Moretti”. Il “Moretti” 
par miec secul al fo il cjamp di balon de Udinese, 
che a planc a planc e rivà in serie A tal 1950. Bie- 
lissims i campionáts dal 1955 e dal 1957, cun tun 
secont e un cuart puest in classifiche, par merit 
ancje di campions che si clamavin Bettini, Selmos- 
son, Secchi, Lindskog, Fontanesi, Menegotti ... 
Tra i furlans che e àn zujàt ancje cu l'Udin a van 
ricuardáts sore dut: Burgnich, Collovati, Frossi, 
Moro, Romano, Rossitto, Zoff, Zorzi e i udinés Ca- 
sarsa, Chizzo, De Agostini, Foni, Manente, Virgili. 
Dal 1976 il gnúf stadi di Udin al e chel dal *Friu- 
li" che, tal 1990, al à viodüt a zujà ancje tre parti- 
dis dai campionáts mondiai di balon. 

Il “Friuli” al à preséntât in mae blancje e nere une 
grande schirie di campions; Zico, Edinho, Surjak, 
Neumann, Bertoni, Balbo, Sensini, Amoroso, 
Bierhoff, Helveg, Jorgensen, Walem, Pizarro, Gal- 
lego, Shalimov, Poggi, Fiore, Giannichedda, Gra- 
ziani, Causio, Dossena, Pulici, Mauro, Carnevale, 
Virdis, Muzzi, Bertotto e tancj altris. 

L'Udinese tai ultins siet agns e je jentrade cinc vol- 
tis te Cope Uefa. Cu la seson 2003-04 la formazion 
furlane e je stade 31 voltis in serie A. Dome vot 
citáts talianis e àn plui presincjis di jé: Rome, Milan, 
Napuli, Turin, Genue, Bologne, Firenze e Bergam. 
Insumis: pe scuadre di balon di Udin 110 agns 
ben puartáts! 

La stazion 


Franca Mainardis 


L'ultin tren l'è passât. 

Te stazion, cidine, 

je restade la ploe 

a compagná la gnot. 

Un voli ros, tal scúr, 

un lusorut lontan, 
s'impie e si distude, 

al cimie sanglocant. 

Un pugnutut di sbrendui 
cufát sul marcepit 

si tire tun cjanton 

a cirí un póc di cjatt. 

E domán, imbramit, 

e disfredát, e fer. 

lu cjatarà l'aurore. 

Nol jere puest par lui 
cheste stazion lusinte, 
chest cori di valis! 

La gnot e je tant lungje... 
e Pultin tren Pe lát... 

